qundao/data-zh-poetry huggingface dataset:
重阳日同苏汝载家大人季弟登白云峰
作者：韩上桂
朝代：明

白云山畔白云飞，乔木浓阴幸可依。九日城头看雁字，百年膝下试莱衣。通家孔李情原契，入洛机云愿讵违。向夕定知烦史奏，德星南斗傍奇辉。
钓台诗
作者：韩上桂
朝代：明

严陵一片石，磊落碧云端。寒烟积不散，玉露拂琅玕。大泽既旷莽，羊裘讵耐寒。幸有如钩月，千年耐尔看。
镜湖诗
作者：韩上桂
朝代：明

镜湖波漾荡，星月倒光悬。荷花香十里，烛龙烂晴川。食之益容颜，上寿五千年。剪荷轻作服，如雾亦如烟。
长城
作者：韩上桂
朝代：明

长城多饮马，往往自成群。满月翻弓影，连星动剑文。风高常落雁，山险直参云。旧隶程都尉，新从霍冠军。
门外
作者：韩上桂
朝代：明

吾家栖隐处，门外即青山。一雨江湖淡，三秋岁月閒。水静鱼从跃，天清鹤任还。鲜食真何事，须知豹欲斑。
门有车马行
作者：韩上桂
朝代：明

出门有车马，夭矫何所之。云是汉中豪，出身羽林儿。大父籍都尉，长兄建牙旗。小弟今十五，执戟侍彤墀。居无官作事，家有百万资。太平罢征战，金印款东夷。王侯多结纳，七贵并驱驰。昨占陇中田，南尽渭水湄。私煮蜀山钱，潜通邸里姬。斗鸡长安陌，走马北山陲。珊瑚星灼烁，宝络月连垂。行人纷辟易，观者尽嘘嚱。但恐富贵尽，荣华能久持。
门有车马行
作者：韩上桂
朝代：明
体裁：古风

出门有车马，夭矫何所之。云是汉中豪，出身羽林儿。小弟今十五，执戟侍彤墀。居无官作事，家有百万资。昨占陇中田，南尽渭水湄。私煮蜀山钱，潜通邸里姬。珊瑚星灼烁，宝络月连垂。行人纷辟易，观者尽嘘嚱。但恐富贵尽，荣华能久持。
闺思
作者：韩上桂
朝代：明

谯鼓喧相迫，灯残梦不成。岂宜空枕上，犹复妒寒更。为报津前妇，休贪江上鱼。鱼来空比目，不见一行书。
闺思·其一
作者：韩上桂
朝代：明

谯鼓喧相迫，灯残梦不成。岂宜空枕上，犹复妒寒更。
闺思·其二
作者：韩上桂
朝代：明

为报津前妇，休贪江上鱼。鱼来空比目，不见一行书。
闺怨篇初入京作
作者：韩上桂
朝代：明
体裁：古风

耿耿双星迷客浦，迢迢孤骑指皇畿。皇畿帝里回环织，金阙琼扉承御极。朱馆映铜龙，垆烟散碧峰。云间巢翡翠，天际锁芙蓉。北堂晚发千霆鼓，南陌朝听万石钟。紫燕翔原便，娇莺啭最柔。愿为宝带系君裳，愿为鸾镜窥君面。个中尤物真可怜，个里新妆不道钱。君心去似离弦筈，妾意空嗟浊水泥。锦字织成谁为寄，金缄泪渍手重题。看看已见孤云没，切切还惊白日低。白日低山不复照，青鸾一去何时眺。忆别津头相痛哭，行行不远海江曲。指点青山说死生，更向重波怜鸀鳿。遥遥七夕暗相思，绕绕三江祇自知。孤羁累岁徒为尔，枝上啼莺惊梦起。春去春来枉自持，一心一意何曾已。奈保青楼飞燕侣，不记丹山彩凤文。懒将晓镜理埃颜，不用轻蝉衬绕鬟。阶前积藓沉沉绿，竹里纤条细细班。峥嵘铁马厌风闻，惨切金鸡愁夜歇。夜连夜歇诚有之，杨花乱下不胜悲。金钱卜尽凭谁告，宝剑重还未有期。垂杨道外少甘瓜，紫陌尘中多苦李。当时粉黛尚堪怜，此日铅华讵足识。便随紫燕越南淮，便为流影入君怀。三切猿声肠断绝，几回鸳梦逐魂埋。不信在山能化石，归来看取故时钗。
闺怨篇初入京作
作者：韩上桂
朝代：明

长安二月柳如丝，大道千门雪未晞。耿耿双星迷客浦，迢迢孤骑指皇畿。皇畿帝里回环织，金阙琼扉承御极。照日丹衢凤辇归，凌空紫阁鹓班直。朱馆映铜龙，垆烟散碧峰。云间巢翡翠，天际锁芙蓉。北堂晚发千霆鼓，南陌朝听万石钟。鼓节钟声非世有，往日香闺谁独守。凤凰台上弄参差，鳷鹊桥边奏垂手。始见桃李貌争荣，复道芙蓉丝结耦。结耦连丝不易求，联轩叠盖度华辀。临衢绮箔三千户，夹道青帘十二楼。紫燕翔原便，娇莺啭最柔。自言桑海从三变，自言歌舞穷千秋。别有妖容善流盻，美目轻肌人所羡。清风轻擘碧绡裙，明月巧裁白团扇。愿为宝带系君裳，愿为鸾镜窥君面。个中尤物真可怜，个里新妆不道钱。掷果河阳堪作对，采桑岐陌若逢仙。独有南州季子妻，年年岁岁泣鸡栖。君心去似离弦筈，妾意空嗟浊水泥。锦字织成谁为寄，金缄泪渍手重题。看看已见孤云没，切切还惊白日低。白日低山不复照，青鸾一去何时眺。晓吹长管邀落花，暮倚疏窗送残烧。由来薄命人所同，自怜少好拂春风。宝玉刻台双作凤，香车授辔共乘龙。同心紫结含云采，连理新袿映日红。忆别津头相痛哭，行行不远海江曲。指点青山说死生，更向重波怜鸀鳿。良人有意勒铜标，贱妾何须怨金谷。遥遥七夕暗相思，绕绕三江祇自知。乍可轻寒侵薄袂，那堪累岁住孤羁。孤羁累岁徒为尔，枝上啼莺惊梦起。春去春来枉自持，一心一意何曾已。忿念雕床并蒂花，生憎绛帐双鹓被。鹓被鸾帏谁共薰，香炉兽炭生氤氲。奈保青楼飞燕侣，不记丹山彩凤文。向夕临烟渚，风来急带雨。葡萄架上惜交萦，孔雀屏中羞独舞。露洒夭桃滴更红，石咽流泉声倍苦。懒将晓镜理埃颜，不用轻蝉衬绕鬟。阶前积藓沉沉绿，竹里纤条细细班。珊瑚钩挂窥蟾月，琥珀杯停对银阙。峥嵘铁马厌风闻，惨切金鸡愁夜歇。夜连夜歇诚有之，杨花乱下不胜悲。金钱卜尽凭谁告，宝剑重还未有期。沉吟此事弹虚指，独坐文窗枕孤几。垂杨道外少甘瓜，紫陌尘中多苦李。苦李甘瓜亦不常，好生毛发恶生疮。瑶琴一曲教求凤，锦瑟三调可窃香。情知茹藘无颜色，情知故里迷荆棘。当时粉黛尚堪怜，此日铅华讵足识。便随紫燕越南淮，便为流影入君怀。三切猿声肠断绝，几回鸳梦逐魂埋。不信在山能化石，归来看取故时钗。
闻澳夷偶警喜张明府绥辑旋定
作者：韩上桂
朝代：明

岛夷蠢尔恣凭陵，蜃海楼台气郁蒸。寄寓昔年同养虎，飞扬今日异饥鹰。舞干转藉鸣琴政，驱鳄还资化雉能。共道和戎蒙上赏，歌钟旋见主恩仍。
闻警
作者：韩上桂
朝代：明

塞外飞传警，边兵杀气连。将军离细柳，天子发甘泉。画角吹霜冷，雕鞍洒血鲜。匈奴今未灭，永夜枕戈眠。
陈幼白先生主考余东粤事竣以公宴见遗赋谢
作者：韩上桂
朝代：明

萍踪十载梦常萦，兰契今朝意倍倾。星入益州占使节，材蒐绝峤颂文衡。朱衣默点谁为宰，紫府齐升竞说荣。最喜鹿鸣歌彻后，樽筵倏尔洽班荆。
陈心谦司理
作者：韩上桂
朝代：明

廿载玄文祇自娱，蘧庐作计一生孤。袖中几漫襧衡刺，壁上长悬宗炳图。未许千金矜敝帚，却怜五石挟坚瓠。今朝喜迓同声应，云际苞鸾亦见呼。
陈明府晋陵公枉顾山斋
作者：韩上桂
朝代：明

北山风雨枕蘧庐，懒散年来但著书。好事几何能载酒，慨歌空自愧无鱼。先占紫气迎函谷，遂有青云下浚旟。别后相思临绝壑，瀑声犹复想琼琚。
陪饮陈制府席中赠马御史
作者：韩上桂
朝代：明

台上群鸟栖复飞，排云影日飏朝晖。早秋烈气凝寒署，草色迎阶上绣衣。绣衣御史天下奇，琢成宝琬丹霞披。雄文早雠天禄阁，彩笔夕湛昆明池。尔来奉节翔东土，咫尺鹓鸾瞻簉羽。霜威直扫岭头云，天风吹落平原雨。江浦晨惊鼓吹喧，旌旗昼拥动楼船。中丞转向芙蓉幕，御史新开玳瑁筵。玳瑁筵中斗酒春，玉盘杂遝罗翠珍。波光拟接乘槎客，风捲谁为入幕宾。贱子何知敢重陈，私将短褐谒清尘。座上双星瞻执法，天边并辔起埋轮。埋轮此日严霜歇，杯酒之馀宽节钺。京兆骑驴意未嗔，然明执手情何竭。马公首肯陈公笑，奖拔何妨借年少。片言芳馥蔼春兰，指顾星辰翻照耀。两公长者世所无，盘盎之质胡为乎。清庙琳琅开大雅，金钟玉贝光天衢。已知下里难酬雪，仰视彤云真点缬。齿颊犹然重后生，风流终自依前哲。短翮徘徊日欲低，万户千门入望迷。一枝如可巢归鸟，为借霜台树里栖。
集约之馆赠幼良无极二罗丈
作者：韩上桂
朝代：明

罗含孙子尽能诗，瑞鸟云中五色披。日暖池塘知有梦，春晴花树定连枝。廿年结社看犹旧，百代遗文将在兹。莫笑剧谈空孟浪，片言真与古人期。
雨后海望
作者：韩上桂
朝代：明

即看霁色霭芳洲，况有澄江散客愁。雨过林泉春濯濯，风来湖海水悠悠。沉吟久负双蓬鬓，身世虚乘一叶舟。羽翰红颜如可望，便从天外觅神丘。
雨夕同叶敛之论诗赋赠
作者：韩上桂
朝代：明

文章关大化，体格自天成。勿以一时尚，而将千古轻。先民悬往范，晚代习新声。砥柱今谁在，狂澜且振倾。篆刻虽微技，沉含会有神。兴来非待强，境隔若为亲。徇象劳雕楮，得机妙斲轮。多君怀巧思，彷佛合天真。敝帚知何用，屠龙讵可酬。祇应供独玩，未得向人投。只字堪枯眼，微言合点头。幽斋风雨夕，落笔见千秋。
雨夕同叶敛之论诗赋赠·其一
作者：韩上桂
朝代：明

文章关大化，体格自天成。勿以一时尚，而将千古轻。先民悬往范，晚代习新声。砥柱今谁在，狂澜且振倾。
雨夕同叶敛之论诗赋赠·其三
作者：韩上桂
朝代：明

敝帚知何用，屠龙讵可酬。祇应供独玩，未得向人投。只字堪枯眼，微言合点头。幽斋风雨夕，落笔见千秋。
雨夕同叶敛之论诗赋赠·其二
作者：韩上桂
朝代：明

篆刻虽微技，沉含会有神。兴来非待强，境隔若为亲。徇象劳雕楮，得机妙斲轮。多君怀巧思，彷佛合天真。
韩上桂
作者：韩上桂
朝代：明
体裁：古风

呼童且沽酒，沽酒休蹉跎。六鳌已断鲸星霣，波涛累日将如何。与君饮酒悲天风，人生去住飞秋蓬。江圻突迁虎豹窟，古岸夕徙鼋鼍宫。我无鱼龙之鳞甲，又无雕鹗之羽翼，徒然世路为偪侧。水忌瞿塘陆太行，首尾畏缩将安极。旗亭酒香酩酊时，下视溟渤如杯池。江神莫争子羽璧，负龙蜿蜒何能为。
韩上桂
作者：韩上桂
朝代：明
体裁：古风

寂寂对孤灯，寥寥共斗室。天地此中藏，万古惟一日。山深猛兽嗥，草劲野风疾。此意汝得之，他人徒自失。
韩上桂
作者：韩上桂
朝代：明
体裁：古风

江南十月吹天风，水势直撼蛟龙宫。江心小艇荡如失，帆摧柁折中流泣。日暮天黄哭鬼神，顾见大鱼张口吸。
韩上桂
作者：韩上桂
朝代：明
体裁：古风

秋夜何太长，兰灯晻暧月无光。牵牛织女虚相望，北风吹断雁中行。满园素叶吟清商，有婉季女处空房。肌理细腻膏泽香，空嗟物序徂早霜。相思在何方，相怨滞它乡。自君行去后，啼作泪痕妆。罗衣何飘扬，佩玉何琳琅。织成锦绣段，裁作双鸳鸯。鸳鸯飞上芙蓉上，恨不相随逐凤凰。
题万伯文放白鹇图
作者：韩上桂
朝代：明

空山往日生白鹇，白鹇本性恋空山。偶然堕迹羁人世，日夕愁思竟欲还。养鹇主人素幽寂，蠹简瑶琴盈四壁。孔雀华禽未足珍，颇爱白鹇堪共适。白鹇白羽雪为衣，清高何事向人依。雕栏曲槛非其意，祇可荒林弄夕晖。主人久已辞尘鞅，对此益思恣长往。支遁犹存放鹤情，右军记作笼鹅想。纵尔空山独自归，幽斋竟日掩柴扉。他时见月如相忆，閒傍庭轩弄玉徽。
题云溪别业
作者：韩上桂
朝代：明

新栽竹槛嫩寒枝，旧合松门擘翠皮。柳条密结藏莺偶，荷叶开斜见鹭丝。
题五羊驿壁
作者：韩上桂
朝代：明

驿舍千年几阅人，恰同流水度行津。谁家不作蘧庐梦，若个能消马足尘。地注贪泉饶异味，天开瘴海有晴春。空劳梅萼从先折，得似犀珠索寄频。
题南安刘节妇册
作者：韩上桂
朝代：明

庾岭梅花鲜似雪，向北一枝尤皎洁。奇柯磊落透碧云，劲节崚嶒凄夜月。月浸澄潭梢里升，此时寒色正如冰。玉兔捣残霜愈冷，子规啼罢影徒横。节厉岁寒谁与并，向晚贞松差可竞。瘦骨癯姿老更强，阅冬历春年弥盛。有子盐梅味欲调，清标迥出香风遥。鼎实定知明主御，远条何必羡椒聊。
题卢元明草堂
作者：韩上桂
朝代：明

城中车尘看杂遝，此地较觉幽栖宜。入门老干近十抱，近水轻桃将百枝。无事但可诗酒会，纵饮欲问穷通为。愿学齐谐志希有，更忆楚狂歌已而。
题孙处士卷处士毕秘书孟侯舅也
作者：韩上桂
朝代：明

毕侯授我一卷轴，展玩凉风生肃肃。有人高踞怪石旁，俯挹涧流漱寒玉。云是思邈之子孙，即今云卧耽丘园。踏苔有伴鹿为友，应客无童鹤在门。百尺松枝瓢可挂，一榻清风不用买。江南八月蟹肥时，手酌螺杯浮渤澥。画师袒裼得其真，丹青净扫绝纤尘。丰标世俗宁多见，须是羲皇以上人。潇散毕侯同此意，大隐金门原共致。问渠如何似兹叟，毕侯为甥孙为舅。
题宾仲紫雾山房
作者：韩上桂
朝代：明

水色含虚幌，山光隐翠屏。鸟翻云际白，树入雨中青。龙剑常干斗，牛刀早发硎。图南如可待，莫忘北山灵。
题张明府流霞阁
作者：韩上桂
朝代：明

青溪卜筑枕流霞，小径斜开扫落花。屏列双峰横过雁，门低五柳噪寒鸦。早秋夜雨宜移菊，半亩荒畦可种瓜。曾是仙凫回绛阙，几从勾漏得丹砂。
题张生写鹰树图
作者：韩上桂
朝代：明
体裁：古风

画鹰须画神，写树须写根。一石点缀太磊落，槎枒古树攒江滨。江滨树亦得，水底明朝日。急添粉练细作韝，恐其听秋风而自失。
题张生写鹰树图
作者：韩上桂
朝代：明

画鹰须画神，写树须写根。张生画鹰鹰欲动，恍惚两翼淩苍旻。一石点缀太磊落，槎枒古树攒江滨。江滨树亦得，水底明朝日。急添粉练细作韝，恐其听秋风而自失。
题昆崙万松图寿武夷李参政封公
作者：韩上桂
朝代：明

少室三花久著奇，昆崙万树多琼枝。苍松老干淩云起，屈曲龙鳞映玉池。玉池道远谁能至，缥缈青牛连紫气。西出函关接阆风，绕壑寒阴高荫被。深洞斫苓岁月閒，流膏何必羡神丹。葱皮翠叶霜犹积，服食久可益容颜。回望幔亭云五色，宴引曾孙欢未极。紫芝桂树郁相望，轸辖南星光欲逼。玉液曾闻汉帝倾，当年赐者尽长生。愿将一滴金茎露，洒向寒条色更青。
题苏汝载草堂
作者：韩上桂
朝代：明

风动竹萧疏，水深波泱瀁。达人抱大观，幽室洽清况。山气日夕佳，云影空中荡。羹具太古调，节拥仙人杖。章服讵足论，衣带颓然放。高卧北窗前，缅邈羲皇上。少小并疏狂，长大同敦尚。巨海想回澜，高山怀景仰。吐语鬼神惊，扣词金石亮。秋竹协清弹，楚兰续幽唱。属兴已超奇，寄心复閒旷。石鼓裂周文，孤碑掩秦嶂。磨牙尔既腾，怒臂我亦抗。车骑俨成行，剑戟森相向。天高杀气凌，雷动鼓音壮。淮阴年少徒，渭水老夫将。匹敌势正宜，当仁师不让。遇物搆千形，穷情刻五藏。意失眼欲枯，理获神俱王。匪尔竞虚华，将以极心匠。宝筏万人传，丹楼千古创。粉黛出天然，精微夺色相。大雅竟谁陈，玄风或此鬯。华岳与岱宗，东西永相望。
题苏汝载草堂
作者：韩上桂
朝代：明
体裁：古风

风动竹萧疏，水深波泱瀁。达人抱大观，幽室洽清况。山气日夕佳，云影空中荡。羹具太古调，节拥仙人杖。章服讵足论，衣带颓然放。高卧北窗前，缅邈羲皇上。少小并疏狂，长大同敦尚。巨海想回澜，高山怀景仰。秋竹协清弹，楚兰续幽唱。石鼓裂周文，孤碑掩秦嶂。磨牙尔既腾，怒臂我亦抗。车骑俨成行，剑戟森相向。天高杀气凌，雷动鼓音壮。淮阴年少徒，渭水老夫将。匹敌势正宜，当仁师不让。遇物搆千形，穷情刻五藏。意失眼欲枯，理获神俱王。宝筏万人传，丹楼千古创。粉黛出天然，精微夺色相。大雅竟谁陈，玄风或此鬯。华岳与岱宗，东西永相望。
风定示苏汝载
作者：韩上桂
朝代：明

昨夜天风生怒号，搅乱树木声颾颾。鲸鲵尾击古壁上，馀波灭没鳣鲔逃。今朝风定涛亦息，大鱼小鱼空濈濈。枝柯胶扰气未平，枯皮摧裂冻犹涩。顾我浮生靡根蒂，萍踪漂泊安所系。奈何与水族争波涛，久念精魂倍惊悸。
飞花
作者：韩上桂
朝代：明

只恐飞花去，其如酒一杯。百年重怀土，万里独登台。庾信诗真苦，虞翻意可哀。江山空在眼，萧索古人才。
饮冯西浮太史宅中
作者：韩上桂
朝代：明

玉堂巧绘天仙碧，锦树瑶葩光咫尺。藜火遥分太乙青，金茎共注长生液。小坐焚香笑语欢，雄飞端不负鸡坛。啄馀鸾凤犹堪粒，向夕请进王孙餐。
饮族叔东原宅
作者：韩上桂
朝代：明

十月十日冬气迟，当阶委素仍霜枝。紫萸黄菊纷满眼，青尊绿醑好为谁。二三兄弟相与酌，七十老翁同赋诗。长文虽幼抱著膝，百里夜聚星光垂。
饮月溪苏太尉墓
作者：韩上桂
朝代：明

太尉坟前日未斜，黄花数遍酒杯赊。千年华表疑归鹤，百尺枯藤似挂蛇。古寺毫光晴欲吐，轻阴云影递相遮。登临转悟无生理，还向诃林问鹿车。
饮梁石楼明府西园
作者：韩上桂
朝代：明

云去云来总不知，窗前列岫静难移。不须白眼骄人世，看取青丝映酒卮。百鸟可能供和曲，群花亦解助成诗。同游上客俱名彦，幸订芳辰肯独迟。
饮霍仲斌宅
作者：韩上桂
朝代：明

高堂酒尽兴仍添，彩笔凭陵且竞尖。半壁藤萝萦作蔓，一庭花树亚相兼。囊馀将略谁遗剑，架有侯书尽着签。坐久不知更欲下，出门回首月纤纤。
黄与东新筑
作者：韩上桂
朝代：明

新开堂构近城东，短桷疏楹太古风。郭内恍含丘野趣，宅边遥结桂林丛。如藏邺架签休着，若仿玄经易可通。为报春来双白燕，依栖应许傍帘栊。
封楚使事毕黄鹤楼赴王中丞见峰公招
作者：韩世能
朝代：明
体裁：七言律诗

黄鹤楼高雄楚都，江流峡峙共逶纡。白云飞傍中丞钺，红日曛留使者繻。名胜天开供宴赏，登临身欲入虚无。兴亡千古何须问，极目汀洲长绿芜。
送友人南还
作者：韩世能
朝代：明
体裁：七言绝句

垂柳千条拂御沟，上林春色凤池头。如何张翰多归兴，不待秋风已倦游。
送侄孟郁计偕北上
作者：韩丽元
朝代：明

綵笔蜚名早，江南复几人。美矣荆山玉，依然命世珍。天入神京远，云收北斗新。年来二三月，香霭一枝春。
太虚洞
作者：韩仲雍
朝代：明
体裁：五言排律

磴路逶迤上，岩扉杳霭窥。澄霞漾飞盖，新月隐横坻。地主勤供帐，山僧远执羁。烛天纷雉炬，殷地动鼍吹。绿荔悬眦迥，丹梯置足攲。阴房愁涅袂，温室竞扬綦。雪色疑伭乳，烟光逗紫帷。床为龙卧处，穴是凤来时。拥径成三秀，堆峰列九嶷。玲珑连不断，回曲到还离。佛座辉珠络，仙台暗碧滋。双林初止观，六道宛低眉。通气理非谬，雕形工若为。莫须惊造物，直欲问庖羲。举策家风劭，无蹊国步奇。胜情轻扪陟，名士畅追随。步幄重徵伎，花宫再引卮。接篱拚倒著，玉漏且催迟。
赠大司农毕老公祖
作者：韩位甫
朝代：明

四序有代谢，嚋敢居成功。岂不恋明主，退休微尚冲。所以洛师又，硕肤念明农。臣某拜稽首，还笏归山东。优诏特嘉答，廉顽激颓风。五亩花竹秀，一溪荷芰溶。菽麦足饘粥，诗书当笙镛。庞老思□安，柳下不易公。日饮神泉水，时寻鹿皮翁。邑子实肮脏，晚岁才登龙。未进圯桥履，敢叩丰山钟。他年登日观，抠衣访鸿濛。
五月五日伯声侄精诚祷雨有应志喜
作者：韩俊
朝代：明

繁露精神拟广川，火龙应祷起重渊。风雷忽送三更雨，庭院如鸣百道泉。云汉祇今无旱魃，甫田从此有丰年。高堂坐爱凉如洗，满酌蒲觞赋飒然。
林氏女
作者：韩俊
朝代：明

毓秀深闺迥异人，两间正气自能存。宁教香骨埋黄壤，未许焦头折翠钿。烈日争光三道远，高风励俗百年传。遥遥华胄真无愧，应有芳名著简编。
菊
作者：韩俊
朝代：明

艳当秋候已惊迟，况是重阳又过期。恋节人心空自别，有花何日不相宜。香分静阁微风度，影上华筵夜月移。试问三春娇逼眼，到今曾见傲霜枝。
除夕
作者：韩俊
朝代：明

岁月无情可奈何，残灯孤馆客愁多。百年犬马心空壮，万里风云鬓已皤。苍狗天边惊变态，涓流山下欲成河。凭谁领会鸱夷意，小艇江湖浩浩歌。
程处士祠
作者：韩启运
朝代：明

鸿渐云逵远，乡江永有声。史传何代信，诗阐异时名。新庙青山肃，丰碑锦字明。我来深仰止，翻恋蕨薇情。
程处士祠·其一
作者：韩启运
朝代：明

鸿渐云逵远，乡江永有声。史传何代信，诗阐异时名。
程处士祠·其二
作者：韩启运
朝代：明

新庙青山肃，丰碑锦字明。我来深仰止，翻恋蕨薇情。
二月二日寄友
作者：韩奕
朝代：明

频年方节两匆匆，往事闲思半梦中。江郭春寒连夕雨，海棠花信几番风。萋萋远浦迷芳草，历历青天没断鸿。怅望思君无限意，扁舟一醉故人同。
偶意
作者：韩奕
朝代：明

残雪净园池，春风动柳枝。贫还存旧业，身老见清时。留客尝新酒，教孙诵古诗。青山频在望，思欲问归期。
冬日忆友
作者：韩奕
朝代：明

霜风切戾撼疏扉，老病支离掩弊衣。不久形容随日变，无多亲友逐年稀。池当北向冰容厚，炉到寒深火气微。操瑟齐王门下客，两年梅发未曾归。
却交师送菊
作者：韩奕
朝代：明

重重花叶镜光中，在子还如在我同。万朵寒香方丈室，不曾零落似霜风。
吴中春感次韵
作者：韩奕
朝代：明

桃李于人强自开，江城寒食客归来。宫蛙鸣处空存冶，野鹿游时尚有台。春事梦中三月破，繁华去后几时回。流传庾信《江南赋》，不信当年事可哀。
咏枝上残花
作者：韩奕
朝代：明

半春日日雨兼风，野杏官桃到处空。此树偶留三两朵，依依残影夕阳中。
夜访隐者家
作者：韩奕
朝代：明

舍舟陟伊岸，远思一翛然。幽人田中庐，高柳当门前。微月照疏雨，夜花静凉天。相见惬始愿，欢言殊未眠。
天平寺看梨花
作者：韩奕
朝代：明

几回扶醉绕花行，漠漠如云映晚晴。白发如今僧寺里，雨中独对过清明。
寄友
作者：韩奕
朝代：明

杏花落尽晓风颠，隐几怀人白昼眠。寒食渐分新改火，春衣犹恋旧装绵。陶潜入社何妨醉，齐己吟诗不废禅。朝市悠悠尘土隘，莫教飞到白鸥边。
寄江阴夏翁（雪州）
作者：韩奕
朝代：明

残山剩水旧吴宫，几度相期杖屦同。夜雨新晴桃叶渡，春寒已过杏花风。人生暮景方多暇，春事浓时一半空。解后逢人因问信，酒船何日过湖东。
寄素庵
作者：韩奕
朝代：明

相逢白首乐新知，独对青春动远思。风雨空城花落后，池塘芳草燕来时。生前只有衔杯好，老去空成览镜悲。怅望孤帆斜日影，沧江犹负白鸥期。
山中留别
作者：韩奕
朝代：明

江天云物已凄凄，老去应多少日思。荒稗满田秋水后，平芜连苑夕阳迟。眼昏每到看书觉，发白非因览镜知。力疾杖藜犹可起，山中远趁故人期。
山院
作者：韩奕
朝代：明

山院频来即是家，邻房几处共烟霞。石池水碧连朝雨，金粟秋开满树花。入社陶公宁止酒，品泉陆子解煎茶。扁舟百里行非远，黄发应堪老岁华。
常熟县
作者：韩奕
朝代：明

绿水环城入，青山到县分。苔荒言子宅，草碧仲雍坟。井邑兵多变，弦歌俗岂闻。抱镰因采药，随意宿秋云。
惜春
作者：韩奕
朝代：明

漠漠晴光淡淡天，山青水白景依然。杜鹃啼处花如雨，白发伤春又一年。
挽友人醉死
作者：韩奕
朝代：明

自得杯中趣，俄然逝此身。是非尘境梦，生死醉乡人。夜雨空尊泣，春云画翣新。老年哀易动，何况是比邻。
新岁述怀
作者：韩奕
朝代：明

白首坐中堂，屠苏最后尝。行年六十一，非短亦非长。眼昏字尚见，脚软策能将。寒有衣加体，饥有食充肠。闲无官职系，贫无私债偿。懒惟居寝室，健或到僧房。即死已多幸，且活亦无妨。
春思
作者：韩奕
朝代：明

积雨柴门草色新，一经白首又青春。也知性癖难趋俗，却喜身闲不属人。冷食邻家将禁火，软泥门巷不生尘。高怀谁肯同消散，放棹烟江采白蘋。
春望次韵
作者：韩奕
朝代：明

春城柳色几家连，厨舍多时似禁烟。处处绿芜生夜雨，村村白水落平田。花稀野圃东风外，人远江天去雁边。尽日百花洲上路，往来惟有一渔船。
晓发
作者：韩奕
朝代：明

忽念离家久，寒江冒晓行。远帆疑不动，残月似初生。树密知村近，霜寒觉袂轻。老来应少出，访旧独多情。
晚步
作者：韩奕
朝代：明

客愁思散步，力疾下高堂。水暖知鱼乐，林幽识蕙香。无风花信少，不雨菜畦荒。解后西邻叟，闲谈到夕阳。
杂兴
作者：韩奕
朝代：明

一巷西风落叶，半窗斜日残书。年老怕逢人事，天寒不出吾庐。
李宗严俞友立黄子仁余旧同学友也仲秋雨夜会宿小斋因成四韵
作者：韩奕
朝代：明

虫鸣叶落不开门，秋雨凄寒夕气昏。同学四人俱白首，偶成一宿共清樽。时平已许余生在，世变宁将往事论。坐久话长窗影白，就床犹剪烛花繁。
楞伽院
作者：韩奕
朝代：明

江左尚清谈，方外多高士。春山烟雨中，半是禅栖地。
次坦庵韵
作者：韩奕
朝代：明

乍逢虽少慰，遽别又长思。漫具寻山屐，空歌伐木诗。莺啼怜日莫，花发笑年衰。萧散江湖兴，应知不可期。
次韵答王宗常
作者：韩奕
朝代：明

嗟君荒岭外，高卧日蹉跎。古道人来少，闲门叶落多。家贫因世难，身病是诗魔。一自山中别，流年疾似梭。
海云南轩
作者：韩奕
朝代：明

岩内古禅居，云霞百顷余。频过如住近，久客似来初。露竹晴檐冷，松风夜阁虚。愿陪宾主后，终老读残书。
游海珠谒李忠简像
作者：韩奕
朝代：明

奇哉公之遗迹，伟哉公之高名。手携天柱扶金阙，力挽沧波洗玉京。雄裁早著龙图阁，妙策还存雁翅城。明珠煜煜摇星斗，人言公实应其精。香火先年崇报祀，至今兰若海心擎。余也鼓棹破南溟，暂来蓬岛叩仙灵。春禽想伴探花客，江水似和读书声。渔人自得交唱晚，僧子入定却忘情。自是天然图画趣，赠公千载作丹青。
湖州道中
作者：韩奕
朝代：明

百里溪流见底清，苕花蘋叶雨新晴。南浔贾客舟中市，西塞人家水上耕。岸转青山红树近，湖摇碧浪白鸥明。棹歌谁唱弯弯月，仿佛吴侬《子夜》声。
独卧
作者：韩奕
朝代：明

高堂四壁空，白首卧衰翁。往事浮云散，余生落日同。早蝉鸣柳树，晚蝶绕幽丛。惟有青山色，多情在望中。
独坐
作者：韩奕
朝代：明

世味老来淡，闭门欣独居。一闲僧亦羡，多癖友常疏。竹露头梳冷，茶烟梦觉初。诗怀并酒兴，不乐复何如。
白云泉煮茶
作者：韩奕
朝代：明

白云在天不作雨，石罅出泉如五乳。追寻能自远师来，题咏初因白公语。山中知味有高禅，采得新芽社雨前。欲试点茶三昧手，上山亲汲云间泉。物品由来贵同性，骨清肉腻味方永。客来如解吃茶去，何但令人尘梦醒。
秋斋
作者：韩奕
朝代：明

林居近冬候，雨晴天已冷。露蛩啼夕阴，风竹乱窗影。衰来身自觉，欲寡事斯屏。偶此山中人，清谈坐宵永。
秋日
作者：韩奕
朝代：明

百事年来尽懒为，闭门高卧动经时。秋来深悟芭蕉喻，岁暮聊吟蟋蟀诗。巷陌草深人住少，湖田水没雁来迟。人生意无贫贱，尊酒鲈鱼且自持。
秋日
作者：韩奕
朝代：明
体裁：七言律诗

百事年来尽懒为，闭门高卧动经时。秋来深悟芭蕉喻，岁暮聊吟蟋蟀诗。巷陌草深人住少，湖田水没雁来迟。人生适意无贫贱，尊酒鲈鱼且自持。
竹炉
作者：韩奕
朝代：明

绿玉裁成偃月形，偏宜煮雪向岩扃。虚心未许如灰死，古色人看似汗青。偶免樵柯供土锉，尚疑清籁和陶瓶。达人曾拟同天地，上有秋虫为篆铭。
逢故人
作者：韩奕
朝代：明

相逢喜见白头新，头白相逢有几人。湖海年来旧知识，半随流水半随尘。
逢故人夜饮话旧
作者：韩奕
朝代：明

风色萧萧木落天，故人解后会尊前。青灯照影冷清夜，白发听歌感少年。身未死前惟别苦，难相忘处是情牵。不因世故身亲见，肯信人言海变田。
绝命辞
作者：韩如炎
朝代：明

丈夫肯向死前休，今古兴亡不自由。半壁东南成坠甑，一家骨肉总填沟。天荒地老孤身在，国破家亡双泪流。太祖高皇今在上，小臣一死复何求。一门节义自天成，同日捐躯殉大明。赤胆忠臣魂冉冉，青闺烈妇血荧荧。绝无巡远悲儿女，赖有夷齐作弟兄。可是阿元能骂贼，天津桥畔舌纵横。
绝命辞·其一
作者：韩如炎
朝代：明

丈夫肯向死前休，今古兴亡不自由。半壁东南成坠甑，一家骨肉总填沟。天荒地老孤身在，国破家亡双泪流。太祖高皇今在上，小臣一死复何求。
绝命辞·其二
作者：韩如炎
朝代：明

一门节义自天成，同日捐躯殉大明。赤胆忠臣魂冉冉，青闺烈妇血荧荧。绝无巡远悲儿女，赖有夷齐作弟兄。可是阿元能骂贼，天津桥畔舌纵横。
烟雨楼
作者：韩子祁
朝代：明
体裁：七言律诗

层楼百尺点空濛，东指蓬壶一苇通。春雨自添湖上碧，晚霞轻抹浪头红。万家烟火浮天外，午夜星辰落镜中。醉坐渔矶还独酌，却将鸳渚作鳌宫。
读鄂王传
作者：韩子祁
朝代：明
体裁：七言律诗

山前山后尽王庭，大将旌旗压柳营。海上浮图俱下驷，岳家赤帜有先声。两宫未复元戎意，九伐方张国贼生。五国城枯南望眼，康王已是讳称兵。
陆藩仪别墅
作者：韩子祁
朝代：明
体裁：七言律诗

抽簪结隐傍青霞，五柳阴笼处士家。垒石渐成飞鹫岭，开池疑有蛰龙洼。新词不入梁园简，曲径分栽玄圃花。客去北窗甜睡足，碧云深坞诵南华。
发桐江驿
作者：韩守益
朝代：明

早发梧江驿，新晴宿雨收。暖风寒食后，啼鸟绿阴稠。到处停兰棹，逢人问象州。堤防多鼠盗，终夜整戈矛。
吕蒙城
作者：韩守益
朝代：明

英雄分据国为三，吴蜀风云入笑谈。多病阿蒙终一捷，古城依旧向江南。
告归养
作者：韩守益
朝代：明

岭海迎秋瘴雾披，京畿清晓露华晞。青宫恩重令终养，白发心劳梦远归。椰叶雨晴鹦鹉语，木绵风暖鹧鸪飞。眼中无限乡关意，含笑花前看锦衣。
宜都一览楼
作者：韩守益
朝代：明

层楼飞构壮宜都，云影天光入画图。千里莺花连陇蜀，一江风浪接荆吴。烟霏山色时浓淡，雨杂滩声自有无。几度凭栏倍惆怅，白云飞出寸心孤。
张商英祠
作者：韩守益
朝代：明

依阿新法疏高铨，监税荆南倏左迁。为信生生出因果，东皋犹有施僧田。
怀远县
作者：韩守益
朝代：明

治平今有日，因得远人怀。一水牂牁远，千山翡翠开。竹祠依涧壑，县郭半云霾。我正询民瘼，苗顽莫浪猜。
桃源图
作者：韩守益
朝代：明

闰秦吕政吞六国，虎视咸阳威赫赫。百尺瓜坑书燄红，黔首欲愚愚不得。长城之役骊山徒，逋逃首鼠何地无。携家竟入武陵去，一区山水如蓬壶。就中寒暑无正朔，剩种桃花记开落。炎风吹散鲍鱼腥，马后之牛相继作。家人父子何优游，男耕女织无离忧。空闻太古葛天民，只隔潺湲一水流。渔郎忽作花间梦，一日千年綵霞洞。清樽美酒醉复醒，扶老携童走相送。扶桑光射明朝阳，瑶草露重涵幽香。起来恍惚梦始觉，归舟一棹春溪长。时惊俗骇追踪迹，翠老红飘烟羃羃。仙耶凡耶总莫知，万古高山倚空碧。
泊江渚
作者：韩守益
朝代：明

舣棹芦花渚，江天夜向中。月明银色界，波静水晶宫。进止诚关分，升沈迥不同。岂能终默默，长啸问穹窿。
玉泉寺
作者：韩守益
朝代：明

青壁丹崖照锦霞，名山深处佛为家。高峰想与银河近，好上秋风八月槎。
纪梦
作者：韩守益
朝代：明

连旬风雨梦林泉，茅舍斜连竹树边。晓起分明向人说，几时江上买归船。
苏武慢·江亭远眺
作者：韩守益
朝代：明

地涌岷峨，天开巫峡，江势西来百折。击楫中流，投鞭思济，多少昔时豪杰。鹤渚沙明，鸥滩雪净，小艇鸣榔初歇。喜凭阑、握手危亭，偏称诗心澄彻。还记取、王粲楼前，吕岩矶外，别样水光山色。烟霞仙馆，金碧浮图，尽属楚南奇绝。紫云箫待，绿醑杯停，咫尺良宵明月。拚高歌、一曲清词，遍彻冯夷宫阙。
谒罗池庙
作者：韩守益
朝代：明

尝闻柳州柳，今到柳州城。谒庙双旌去，看碑百感生。远人严祀典，遗像著高名。庭树参天绿，神来瘴疠清。
迁江县
作者：韩守益
朝代：明

驻马迁江郭，悬旌映落霞。山危开八寨，县小只三家。望望依前戍，呜呜起暮笳。晚凉生廨宇，中夜梦京华。
过九江
作者：韩守益
朝代：明

夷险休渝节，勤劳莫问家。暮船维柳树，春水汎桃花。庐阜依霄汉，江洲对渚沙。多情白司马，文藻咏琵琶。
过采石有怀李白及过彭蠡有怀陶令
作者：韩守益
朝代：明

制作隆中古，寥寥大雅音。文章关有道，天地岂无心。白也才何逸，时哉陆易沉。蛾眉亭外月，还照大江浔。扰扰元熙事，相将晋鼎移。豫州归宋日，陶令弃官时。嘉遁非干誉，高风不易追。如何吊形迹，长使后人疑。
过采石有怀李白及过彭蠡有怀陶令·其一
作者：韩守益
朝代：明

制作隆中古，寥寥大雅音。文章关有道，天地岂无心。白也才何逸，时哉陆易沉。蛾眉亭外月，还照大江浔。
过采石有怀李白及过彭蠡有怀陶令·其二
作者：韩守益
朝代：明

扰扰元熙事，相将晋鼎移。豫州归宋日，陶令弃官时。嘉遁非干誉，高风不易追。如何吊形迹，长使后人疑。
过长风沙
作者：韩守益
朝代：明

长风沙，风高沙阔天无涯。红云画舫摇双橹，宦游几见芦花飞。芦花飞，映晴雪，身世飘零不须说。四海皆兄弟，无端对面分秦越。丈夫莫学冷煖情，襟怀磊落肝胆明。明朝去作朱幡守，万树巴山隔帝京。回首长风沙外程。
黄牛庙
作者：韩守益
朝代：明

丹扁玄书揭峻扃，千章乔木雨馀青。云崖物像偏惊目，雪岭春湍走建瓴。常祀永颁昭代典，扁舟多赖济川灵。长怀马耳徵奇梦，我有深衷托荐馨。
述怀
作者：韩安人屈氏
朝代：明

淅淅北风起，萧萧木叶稀。寒花愁更发，鸿雁独南飞。秋老商山里，天长渭水西。思归归未得，怅望泪沾衣。
送夫入觐
作者：韩安人屈氏
朝代：明

君往燕山去，弃妾雒水旁。雒水向东流，妾魂随飞扬。丈夫轻离别，壮志在四方。努力事明主，肯为儿女伤。君有双亲老，垂白坐高堂。晨昏妾定省，喜惧君自量。珍重复珍重，叮咛须记将。既为远别去，饮馀手中觞。莫辞手中觞，为君整行装。阳关歌欲断，柳条丝更长。
次曾守初太守游山庄诗韵
作者：韩宗尧
朝代：明

乾坤忙里几人闲，荣辱升沉总不关。风日山中草堂静，细听黄鸟转绵蛮。
江右闱中次答吴大参中秋韵
作者：韩宗尧
朝代：明

隐几跏趺坐夜深，月华门外转花阴。三千毫末劳双眼，万里风光豁素襟。匣剑未须惊照耀，酒杯何必问登临。高邻赖有贤参在，怀我新诗是好音。
失题
作者：韩宗礼
朝代：明

碧山风雨长离忧，湖海烟尘恨未收。有客扣镡歌六月，何人击楫渡中流。数声鼓角斜阳暮，两地飞鸣鸿雁愁。庾信江南哀不断，更堪王粲赋登楼。经旬雷雨蛟龙起，入梦云生虎豹屯。四海羽书飞白日，十年戎马跃中原。但闻苏武辞金阙，不见班生入玉门。紫塞黄榆千万里，沈阳花月欲消魂。
失题·其一
作者：韩宗礼
朝代：明

碧山风雨长离忧，湖海烟尘恨未收。有客扣镡歌六月，何人击楫渡中流。数声鼓角斜阳暮，两地飞鸣鸿雁愁。庾信江南哀不断，更堪王粲赋登楼。
失题·其二
作者：韩宗礼
朝代：明

经旬雷雨蛟龙起，入梦云生虎豹屯。四海羽书飞白日，十年戎马跃中原。但闻苏武辞金阙，不见班生入玉门。紫塞黄榆千万里，沈阳花月欲消魂。
五华山图
作者：韩宜可
朝代：明

五华之山山上头，俯视江东如浮沤。岂无四万八千丈，亦有五城十二楼。翠蕖影落中天晓，玉柱光含大地秋。何日相从陪杖屦，西风林下一长讴。
冯虚子歌
作者：韩宜可
朝代：明

冯虚子，清且脩，藐观万物如浮沤。金茎一柱出天表，青田孤鹤横高秋。大鹏抟风九万里，下视尘寰渺烟水。蜃楼缥缈危接天，夜半月明常独倚。四方上下随所之，茫茫积气将焉依。居无室庐辙无迹，鳌背岂有三山为。空中鸡犬刘安宅，我亦因之寄遐适。飞光浩浩不少留，回首人间非宿昔。列子禦风已千载，庄生化蝶今安在。水中漉月亦好奇，管里窥天竟无底。太虚太虚问不应，银河耿耿凝寒冰。丹台紫府不可登，愿归大化何由冯。
和王太原中秋韵
作者：韩宜可
朝代：明

未忍他乡死便休，每依南斗望中州。青天有月来今夕，白发无家度几秋。客计空弹冯子铗，愁心长倚仲宣楼。明年此会知何在，且赋新诗纪远游。
小景
作者：韩宜可
朝代：明

春色来何处，桃花路欲迷。为言垂钓者，中有武陵溪。
画梅
作者：韩宜可
朝代：明

湖西开遍梅千树，正在东风十日前。月落参横谁是伴，数声孤鹤叫清妍。
登秀山咏云（宜可在谴谪时，故托寓如此）
作者：韩宜可
朝代：明

突兀峰峦入翠微，白云如练久相依。只堪仙子裁春服，曾与君王补衮衣。风里卷舒还有态，眼前聚散本无机。一从醉抱山头石，未得从龙万里飞。
送王格心考满
作者：韩宜可
朝代：明

冠盖纷纷晓出城，城头送别若为情。青云莫谓归年少，白石从来缔旧盟。芳草东风沙上马，碧山迟日柳边莺。子今休恨先华发，千载犹闻丙少卿。
酒船图
作者：韩宜可
朝代：明

春波桥头水半竿，画船如马触狂澜。平生常恨江湖小，醉卧不知天地宽。隔岸好山青隐隐，环洲芳树绿漫漫。悬知贺监归来日，一曲晴光五月寒。
题江南秋晚图
作者：韩宜可
朝代：明

钱塘江头潮汛来，我时放棹胸次开。西风萧萧木叶脱，夕阳渐低沙鸟回。划然一啸海天碧，吴越两山云尽白。图中风景偶相同，嗟我胡为久行役。
题画
作者：韩宜可
朝代：明

山上白云如水流，隔溪红叶蚤知秋。几年不复南柯梦，独坐西风看白鸥。
题画
作者：韩宜可
朝代：明

西风洞庭波，落日苍梧野。挈兹瑶芳枝，将以遗行者。
题蓬莱深处
作者：韩宜可
朝代：明

闻道蓬莱别有春，五云深处隔凡尘。松迷鹤径浑无路，花暗箫声不见人。沧海日华翻贝阙，三山霞气逐飙轮。刘郎自是神仙侣，何用天台更问津。
赠孝子叶相诗
作者：韩居士
朝代：明
体裁：古风

通山之山插云起，下有涧水清彻底。叶生孑然处其中，节行却与山涧比。亲终万里独扶归，墓侧三年不见齿。哀哀声惨夜乌啼，耿耿心悬风树里。结茅静坐读古书，朱门不肯轻曳屦。嗟予奉命特观风，马蹄忽踏山城市。坐令华县挂高名，封章还拟光闬里。呜呼至宝在高深，岂可一得而遽止。勉之勉之复勉之，勿耄吾言斯可矣。
怀惟则大师
作者：韩履祥
朝代：明
体裁：七言律诗

每忆幽寻到上方，纸窗石鼎漫焚香。天花入座散晴雪，空翠扑衣生昼凉。龙化老翁求妙谛，鹤偕童子守禅房。别来江汉频回首，尘劫茫茫道路长。
怀惟则大师
作者：韩履祥
朝代：明

每忆幽寻到上方，铜炉石鼎漫焚香。天花满座雨晴雪，空翠扑衣生昼凉。龙化老翁求法语，鹤如童子守禅房。别来江汉频回首，尘劫茫茫道路长。
题秋江独钓图
作者：韩廉
朝代：明
体裁：七言绝句

孤舟荡漾出江干，秋水涵空绿树寒。更尽水源寻绝境，莫教征税及渔竿。
题南陵山房
作者：韩敬
朝代：明
体裁：七言律诗

碧山初筑涧之滨，选石疏池位置新。坐守庚申偕道士，桥名丁卯续诗人。情深只托支颐笏，时㨾争传垫角巾。纵是渔师鱼不卖，暇从秋浦戏垂纶。
玉峰山偶题
作者：韩文
朝代：明
体裁：七言律诗

不到仙家十五年，可人风景尚依然。半岩花雨龙归洞，满地松云鹤避烟。近水丹崖常得月，凌空画阁欲参天。赏怀未了登临兴，归骑斜阳懒著鞭。
罗汉院
作者：韩文
朝代：明
体裁：七言律诗

寺近孤村路转西，小桥流水夕阳低。经霜崖果猿偷摘，欲暮风林鸟乱栖。蛀粉尚留题壁字，香灰半入种花泥。个中老衲耽幽寂，不为登山不渡溪。
西蓝禅院
作者：韩文
朝代：明
体裁：七言律诗

西蓝禅院夕阳开，古殿碑残画杂苔。霜冷松林无鸟宿，月明竹径有僧来。霍山东抱诸峰合，汾水西流九曲回。老去未忘忧国念，浮云直北望燕台。
七夕同杨伯琯林士济黄亮垣饮丁文远宅
作者：韩日缵
朝代：明

疏棂生爽气，渐觉炎氛隔。檐上素云流，轻阴冒瑶席。休休际嘉辰，七襄驾今夕。乞巧聊尔尔，天孙梭已掷。高会文雅遒，况乃不速客。雄谈洽四筵，乐酒尽一石。同人意转亲，与子才非敌。云锦烂盈前，余拙安可易。巧拙徒尔为，斯会庶有怿。未论雨催诗，且喜风入隙。
七夕饮张孟奇天问
作者：韩日缵
朝代：明

商飙□□节，弦月上初轮。欢期□七夕，骈镳□□闉。崇台悬百尺，嶒璈与云邻。俯瞰横远岑，仰□天汉津。双星冒嘉筵，良宵集冠绅。高会富文雅，□气凌秋旻。清言互献酬，心惬忘主宾。西邻穿□□，□果纷错陈。乞巧徒尔为，用拙良所珍。天孙弄机杼，终岁竟参辰。安用贾馀巧，不自媒其身。何如脩浑沌，上拟葛天民。同人永相娱，乐酒倾芳醇。登台问天孙，词跲难具申。
上丁分献
作者：韩日缵
朝代：明

嵯峨千仞自宫墙，槐市疏星肃祼将。礼乐相传元□□，□□□许共升堂。两楹缥缈当年梦，六佾舒□□□□。□□□□□□□，□□趋步可能忘。
上昭陵
作者：韩日缵
朝代：明

葱郁龙蟠地，玄宫枕上游。山河邻障垒，风雨肃松楸。六载遗庥在，千年王气留。今皇敦孝理，悽怆感深秋。召对临轩日，君王练布袍。徽音存穗帐，柏寝閟神皋。五□虞廷慕，三年孺子号。无涯霜露感，对越在诸曹。鹄立严丹陛，斋心望紫霄。如瞻御辇度，似有百灵朝。钟响传虚窈，松飙助泬寥。千秋隆报祀，绀殿郁岧峣。龙池聊徙倚，奉祀亦仙班。山入清秋淡，云栖碧殿閒。千岩落照里，匹马古松间。惆怅当年事，遗弓不可攀。
上昭陵·其一
作者：韩日缵
朝代：明

葱郁龙蟠地，玄宫枕上游。山河邻障垒，风雨肃松楸。六载遗庥在，千年王气留。今皇敦孝理，悽怆感深秋。
上昭陵·其三
作者：韩日缵
朝代：明

鹄立严丹陛，斋心望紫霄。如瞻御辇度，似有百灵朝。钟响传虚窈，松飙助泬寥。千秋隆报祀，绀殿郁岧峣。
上昭陵·其二
作者：韩日缵
朝代：明

召对临轩日，君王练布袍。徽音存穗帐，柏寝閟神皋。五□虞廷慕，三年孺子号。无涯霜露感，对越在诸曹。
上昭陵·其二
作者：韩日缵
朝代：明
体裁：五言律诗

召对临轩日，君王练布袍。徽音存繐帐，柏寝閟神皋。五□虞廷慕，三年孺子号。无涯霜露感，对越在诸曹。
上昭陵·其四
作者：韩日缵
朝代：明

龙池聊徙倚，奉祀亦仙班。山入清秋淡，云栖碧殿閒。千岩落照里，匹马古松间。惆怅当年事，遗弓不可攀。
上陵还
作者：韩日缵
朝代：明

颇有青山僻，无因出国门。祇缘供俎豆，暂得奉陵园。遐眺堪留赏，斋居亦避喧。归来翻意败，俗物苦相烦。
与余士翘连床共赋
作者：韩日缵
朝代：明

不耐经年别，聊为竟夕谈。疏钟天尺五，孤枕日竿三。漫说黄金尽，还惊白发毵。酒魂清不寐，就尔叩玄探。
与李伯襄宫允同发汝南余晚至真阳迟伯襄不至邮吏云中途止宿民舍诗以讯之
作者：韩日缵
朝代：明

相迟久不至，相望意空频。星驾朝同发，寒灯夜独亲。差池怜羽翼，去住任风尘。今夕翛翛意，松筠自作邻。邮吏传音至，荒郊滞客轮。襜帷云气冷，鸡黍野情真。场藿堪维骑，村醪暂入唇。田家如借问，莫道是王人。
与李伯襄宫允同发汝南余晚至真阳迟伯襄不至邮吏云中途止宿民舍诗以讯之·其一
作者：韩日缵
朝代：明

相迟久不至，相望意空频。星驾朝同发，寒灯夜独亲。差池怜羽翼，去住任风尘。今夕翛翛意，松筠自作邻。
与李伯襄宫允同发汝南余晚至真阳迟伯襄不至邮吏云中途止宿民舍诗以讯之·其二
作者：韩日缵
朝代：明

邮吏传音至，荒郊滞客轮。襜帷云气冷，鸡黍野情真。场藿堪维骑，村醪暂入唇。田家如借问，莫道是王人。
东官周令君
作者：韩日缵
朝代：明

仜昔阳侯菑，街术成沆漭。荆棘被原野，桀黠时伏莽。周侯金闺彦，疲邑劳鞅掌。蠲苛复去碎，赋政明且昶。理人似烹鲜，肃轨疑画象。中野哀鸿集，广□禾黍长。案牍馀暇晷，丘索恣玄赏。薪槱被多士，白屋垂盻奖。十奇不足云，三惠嗣馀响。谒帝朝承明，攀辕徒怅惘。
东阿道中遇雨
作者：韩日缵
朝代：明

伏热秋仍甚，俄惊此夕阴。松涛响远壑，岩溜下高岑。侧径人行怯，平田马度深。三农方待雨，未可赋愁霖。济北旱为虐，齐东节重过。蝗飞赤地尽，马踏白云多。草木秋风入，田畴晚霁和。久晴疏雨具，天色定如何。旅迹泥中路，苍茫野望时。径萝褰雨幕，岸柳罥风丝。日暗秋逾淡，山高云故迟。捕蝗今正急，辛苦向东菑。
东阿道中遇雨·其一
作者：韩日缵
朝代：明

伏热秋仍甚，俄惊此夕阴。松涛响远壑，岩溜下高岑。侧径人行怯，平田马度深。三农方待雨，未可赋愁霖。
东阿道中遇雨·其三
作者：韩日缵
朝代：明

旅迹泥中路，苍茫野望时。径萝褰雨幕，岸柳罥风丝。日暗秋逾淡，山高云故迟。捕蝗今正急，辛苦向东菑。
东阿道中遇雨·其二
作者：韩日缵
朝代：明

济北旱为虐，齐东节重过。蝗飞赤地尽，马踏白云多。草木秋风入，田畴晚霁和。久晴疏雨具，天色定如何。
中秋同李伯襄林元培饮曾元鲁宅待月
作者：韩日缵
朝代：明

可奈今宵月，阴风吹寒魄。秋云散复卷，玉蟾隐云箔。皓彩黯不流，霜氛淡漠漠。庭除伫清辉，夜移催严柝。明月不可待，良朋且命酌。把酒一问之，桂子何年落。灵娥怨素秋，肃肃玄阴薄。寂寞袁安渚，徘徊庾亮阁。于此兴不浅，雄谈恣酬酢。倚槛舒长啸，微尚欣有托。
中秋后一夕督学曾霖寰招同黄玉崙饮署中莲池观九曜石
作者：韩日缵
朝代：明

星躔此地应文昌，幸借公馀绮席张。秋月镜中澄桂彩，春风座上趁槐黄。樽临清沼醪逾绿，吟对莲花句亦香。石丈嶙峋群侍侧，也随弟子欲升堂。
中秋寄弟
作者：韩日缵
朝代：明

十载为郎典石渠，庭闱千里近何如。心悬故国今宵月，望切他乡隔岁书。荒径穿林还有笋，北堂每食可无鱼。那堪伏腊西郊路，原草芊芊眼未舒。雁影清秋客况中，孤尊缓酌好谁同。此时见月情偏剧，是处看云望不穷。薄宦风尘宁作我，故园瓜芋忆为童。閒来剩有池塘梦，念尔齐门瑟未工。
中秋寄弟·其一
作者：韩日缵
朝代：明

十载为郎典石渠，庭闱千里近何如。心悬故国今宵月，望切他乡隔岁书。荒径穿林还有笋，北堂每食可无鱼。那堪伏腊西郊路，原草芊芊眼未舒。
中秋寄弟·其二
作者：韩日缵
朝代：明

雁影清秋客况中，孤尊缓酌好谁同。此时见月情偏剧，是处看云望不穷。薄宦风尘宁作我，故园瓜芋忆为童。閒来剩有池塘梦，念尔齐门瑟未工。
中秋饮孝廉兄约园
作者：韩日缵
朝代：明

几度中秋赋别离，今年把酒城东陲。坐看桂魄悬荆树，翻喜蟾光入雁池。移席正当月出皎，飞筹那问夜何其。胡床不浅庾公兴，任醉清辉倒接篱。
丰乐亭
作者：韩日缵
朝代：明

岩壑环滁面面奇，堂开况枕玉泉湄。停骖欲访名贤迹，剔藓还看幼妇碑。远岫横拖云断续，夕阳斜带树参差。隔林歌鸟如相媚，直劝游人到醉时。
丰城再赠胡虞卿姑丈
作者：韩日缵
朝代：明

与君岁晏共天涯，汉渚犹乘万里槎。匣底青萍骄自吼，斗间紫气望堪誇。浊醪明月听寒漏，彩笔沧江弄晚霞。但问丰城双剑在，无愁此日无张华。
临城晚眺
作者：韩日缵
朝代：明

乘阳节气烧痕知，晚霁轺中四望宜。雪照虚岩疑月早，梅含冻蕊怨春迟。无端山鸟迎人啭，不尽溪云背马随。莫谓风尘无好况，林光野润总催诗。
临洺驿
作者：韩日缵
朝代：明

突兀雄关护帝京，新从洺洛问西征。朝行霜坂寒方冽，夜听风林怒未平。拥传一时看络绎，驱车到处有逢迎。不烦邮吏忧疲累，闻道齐东已罢兵。
丹枫
作者：韩日缵
朝代：明

枫叶红于染，津亭耐岁寒。青岚烟未罩，赤烧火初残。不是迎霜老，应为向日丹。冬林秋色在，正好隔江看。
为冯源明先生寿其太夫人
作者：韩日缵
朝代：明

有鸟来翩翩，一雄复一雌。超栖邈区宇，游戏集芳池。胡然中道乖，羽翼忽参差。雄飞去不返，雌鸣一何悲。薄命讵足惜，稚子当谁依。何时凌风翔，跳踯青桐枝。跳踯亦何为，寄巢桐树间。将子不能飞，育之良苦艰。仰天时一鸣，惄焉摧心肝。饥渴且不保，宁惜羽毛残。遥睇双飞鸿，肃肃振高翰。匪无万里心，天路何漫漫。大路渺何许，藐兹良可伤。谁复知我心，顾影空徬徨。西北起浮云，宛颈从延望。奕奕天门开，双阙郁苍苍。长风资举翰，上下以翱翔。四海恣回览，哕哕鸣高冈。回翔览四海，被服九苞文。母子欢相保，爰集帝东园。容与白玉堂，激扬振希声。宇宙畅太和，熙洽感神明。皇天降嘉祉，于胥悦以宁。自舞还自歌，为乐介千龄。
为冯源明先生寿其太夫人·其三
作者：韩日缵
朝代：明

大路渺何许，藐兹良可伤。谁复知我心，顾影空徬徨。西北起浮云，宛颈从延望。奕奕天门开，双阙郁苍苍。长风资举翰，上下以翱翔。四海恣回览，哕哕鸣高冈。
为冯源明先生寿其太夫人·其二
作者：韩日缵
朝代：明

跳踯亦何为，寄巢桐树间。将子不能飞，育之良苦艰。仰天时一鸣，惄焉摧心肝。饥渴且不保，宁惜羽毛残。遥睇双飞鸿，肃肃振高翰。匪无万里心，天路何漫漫。
为冯源明先生寿其太夫人·其四
作者：韩日缵
朝代：明

回翔览四海，被服九苞文。母子欢相保，爰集帝东园。容与白玉堂，激扬振希声。宇宙畅太和，熙洽感神明。皇天降嘉祉，于胥悦以宁。自舞还自歌，为乐介千龄。
为曾太史谒墓
作者：韩日缵
朝代：明

卜筑壶公麓，探奇石室傍。怀珍竟不售，种玉已成行。鲤过遗经在，鹏抟迅翮翔。君王新赐笔，之子赋长杨。法酝来承露，宫袍出未央。雄才推马史，太岁是东方。岚气松楸古，风烟垄道长。残编那忍读，壮志讵能偿。负米情空切，窥园径未荒。不禁桑梓泪，应废蓼莪章。宿草迎人绿，芝泥捧诏黄。日边荷宠渥，黼黻有辉光。
乐安王招饮滕王阁赋诗见赠即席次韵
作者：韩日缵
朝代：明

醴筵高阁月如圭，大雅河间未可齐。帝子奎文辉玉叶，王人荡节出金闺。茅分南浦周封重，露浥西山汉殿携。共庆新恩欢拜舞，还歌天保遍群黎。
九日独坐
作者：韩日缵
朝代：明

爽气萧森亦快哉，佳辰怀抱若为开。栖迟又过重阳节，摇落还登何处台。此日关心惟有菊，经旬病肺阻衔杯。闭门独坐空搔首，剥啄无劳送酒来。
九日登显灵阁
作者：韩日缵
朝代：明

玄都杰阁帝城边，把酒高吟思爽然。客里登临九日到，望中宫阙五云偏。林疏远岫浮城上，风起寒涛落槛前。翘首不堪头极目，祇今西北正烽烟。
书苏桐柏乞食卷
作者：韩日缵
朝代：明

有客扣我门，持钵意真率。云乞伊蒲馔，一餐顾已□。乞食缘苦饥，不饥何所乞。客来前致词，中□□非一。贫居安下里，少小好篇帙。拟劘贾董垒，欲盟曹刘室。道远莫能致，羊肠太诘屈。虎豹嗥我前，穷途逼忧慄。回心转妙轮，礼忏西方佛。六度启迷津，八解辞世桎。彼昏徒营营，何异蚌与鹬。口腹资众施，冥心从放逸。嗟来何足吝，陶公良我匹。野情天机惬，山心人械失。狎鸥已不猜，逢人或被叱。临渊摘溪毛，披林求木实。悠然自怡悦，一日当两日。荣怙不必论，伊余已齐物。
二十七日孝廉兄复载酒溪泛
作者：韩日缵
朝代：明

未惬溪边兴，重期触热来。竹阴移短棹，荷气送行杯。渡古云迷径，岩虚昼起雷。风澜殊不恶，一鸟掠波回。漫言沾湿好，倚棹醉花间。滴沥听疏竹，苍茫对远山。催诗岩雨急，把酒岭云閒。几处清溪曲，寻源殊未还。
二十七日孝廉兄复载酒溪泛·其一
作者：韩日缵
朝代：明

未惬溪边兴，重期触热来。竹阴移短棹，荷气送行杯。渡古云迷径，岩虚昼起雷。风澜殊不恶，一鸟掠波回。
二十七日孝廉兄复载酒溪泛·其二
作者：韩日缵
朝代：明

漫言沾湿好，倚棹醉花间。滴沥听疏竹，苍茫对远山。催诗岩雨急，把酒岭云閒。几处清溪曲，寻源殊未还。
人日同张孟奇家兄寅仲阮唯仲余士翘登碇冈小酌
作者：韩日缵
朝代：明

春光澹荡入芳辰，向夕凭高天气新。白社故山谁是长，青阳此日始逢人。云生屐齿真饶胜，月送觥筹不厌频。野坐莫嫌供具薄，绿榕为盖草为茵。
从父明府公没一年矣瞻礼遗像愀然有感赋呈伯兄仲兄
作者：韩日缵
朝代：明

竹林何处怨残晖，三径荒芜竟不归。每忆清辉真似梦，忽瞻遗像是耶非。音容地下风流尽，骨肉人间父党稀。赖有谢家兄弟好，池塘春草正芳菲。
仙源
作者：韩日缵
朝代：明

飞泉高浸白云根，滴翠长留石上痕。帝子翱游何处所，居人指点说仙源。
伯元明府招集小桃源
作者：韩日缵
朝代：明

朱绂宁堪恋，青山此卜居。一辞彭泽宰，遂拟武陵渔。洞口桃迷径，门前柳拂车。羡兄清境惬，吾亦欲焚鱼。缘溪忘远近，忽已到山樊。阡陌斜侵郭，田池曲抱源。鸟歌窥绮席，松籁答清言。谷口渔人艇，停桡寂不喧。古屋青嵓畔，空林明月初。图书兼汉篆，鸡犬是秦馀。木客谙人语，园丁进野蔬。兴来欣命酌，莫遣绿尊虚。几载池塘梦，到来春草斑。对兄频得句，为我一开颜。堞雉当轩出，沙鸥伴客閒。问津重指点，流水正潺潺。
伯元明府招集小桃源·其一
作者：韩日缵
朝代：明

朱绂宁堪恋，青山此卜居。一辞彭泽宰，遂拟武陵渔。洞口桃迷径，门前柳拂车。羡兄清境惬，吾亦欲焚鱼。
伯元明府招集小桃源·其三
作者：韩日缵
朝代：明

古屋青嵓畔，空林明月初。图书兼汉篆，鸡犬是秦馀。木客谙人语，园丁进野蔬。兴来欣命酌，莫遣绿尊虚。
伯元明府招集小桃源·其二
作者：韩日缵
朝代：明

缘溪忘远近，忽已到山樊。阡陌斜侵郭，田池曲抱源。鸟歌窥绮席，松籁答清言。谷口渔人艇，停桡寂不喧。
伯元明府招集小桃源·其四
作者：韩日缵
朝代：明

几载池塘梦，到来春草斑。对兄频得句，为我一开颜。堞雉当轩出，沙鸥伴客閒。问津重指点，流水正潺潺。
伯兄饷蜜荔枝赋谢
作者：韩日缵
朝代：明

绛囊颗颗似珠圆，风味何如大火前。崖蜜渍来浑未改，金盘擎出尚依然。亦知粹液灵难驻，细把妍姿色愈鲜。掷赠携将呼稚子，分甘续食又经年。
佐礼南都闻命改北将发二律
作者：韩日缵
朝代：明

孤臣南国奉陵祠，忽拜新恩自玉墀。四入容台仍故秩，三逢圣主荷殊知。夷夔异代余非据，礼乐中兴今固时。弓剑千年遗迹在，徘徊丰芑有馀思。一官还自帝京移，岁晏濒行叹路岐。望阙循陔情并切，回车叱驭欲何之。况逢严命趋朝日，正值慈帷介寿期。锡类圣恩知不匮，兼程躬上紫霞卮。
佐礼南都闻命改北将发二律·其一
作者：韩日缵
朝代：明

孤臣南国奉陵祠，忽拜新恩自玉墀。四入容台仍故秩，三逢圣主荷殊知。夷夔异代余非据，礼乐中兴今固时。弓剑千年遗迹在，徘徊丰芑有馀思。
佐礼南都闻命改北将发二律·其二
作者：韩日缵
朝代：明

一官还自帝京移，岁晏濒行叹路岐。望阙循陔情并切，回车叱驭欲何之。况逢严命趋朝日，正值慈帷介寿期。锡类圣恩知不匮，兼程躬上紫霞卮。
余与李伯襄宫允俱有桐封之役伯襄自上党竣事还相遇汝南喜而有赋
作者：韩日缵
朝代：明

易水君先发，相逢复汝坟。行过九折坂，踏破万重云。节并丹霄下，茅从两地分。南行堪比袂，无事叹离群。别后时相讯，联镳幸此辰。羁怀俱异地，偶聚得同人。雪砌分题遍，寒宵贳酒频。王程余未尽，羡尔自繇身。
余与李伯襄宫允俱有桐封之役伯襄自上党竣事还相遇汝南喜而有赋·其一
作者：韩日缵
朝代：明

易水君先发，相逢复汝坟。行过九折坂，踏破万重云。节并丹霄下，茅从两地分。南行堪比袂，无事叹离群。
余与李伯襄宫允俱有桐封之役伯襄自上党竣事还相遇汝南喜而有赋·其二
作者：韩日缵
朝代：明

别后时相讯，联镳幸此辰。羁怀俱异地，偶聚得同人。雪砌分题遍，寒宵贳酒频。王程余未尽，羡尔自繇身。
余出山之次日江上遇韩孟郁陈治甫李烟客朱惟四曾文卿来游罗浮投诗为别奉答一章
作者：韩日缵
朝代：明

朱明洞口卧蒿莱，几载迟君破绿苔。万里祇今随檄去，千岩恰值探奇来。我将捧日乘龙会，尔自飞云驾鹤回。南北临岐深惜别，留欢江上且衔杯。
余桐封之役将出都门余士翘以谒选来余候命留滞士翘补官司教北流乃先余行怅然赋此
作者：韩日缵
朝代：明

君来谒选我思归，同在金门赋式微。我滞剪桐秋欲老，君栽秾李雨初霏。北流应逐三湘远，南徙先分一雁飞。不是孤尊今恋别，离心直伴到亲闱。
余病羸久心源叶君授我禁方喜赋
作者：韩日缵
朝代：明

二竖苦相迫，经年与尔俱。方书閒自简，药裹不时需。岂有长桑秘，能令病骨苏。君从何处授，曾饮上池无。
余自秣陵奉慈讣奔归孙燕诒闵士行林茂芝诸子送我秦淮之上余既除服诸子寄秦淮折柳册至赋此志谢
作者：韩日缵
朝代：明

尺书传到岭云陲，却忆秦淮握别时。霜树鸟啼声哽咽，秋江鹢退羽参差。钟山霞起堪裁赋，粤獥风凄久废诗。忽枉新篇如锦灿，六朝遗藻在今兹。
傅封君
作者：韩日缵
朝代：明

禁城双阙晓苍苍，丹诏新衔出未央。日映宝纶浮御幄，天垂睿藻掞宸章。弧晖高傍薇垣起，婺彩长悬绣斧光。歌颂万年欢帝泽，莱阶频劝紫霞觞。
元夕泊马当
作者：韩日缵
朝代：明

寂寞春宵更可怜，云汀雪舫转悠然。几家灯火明村市，何处笙歌隔暮烟。皓魄怯寒犹隐映，江光乘霁复相鲜。马当山下骊龙窟，今夜应须抱月眠。
光寰从父举明经馀十年矣以王父及耄依依子舍再三劝驾及谒选人之训潮阳既深捧檄之情更动循陔之感邸中言别诗以慰之
作者：韩日缵
朝代：明

荏苒亲闱已十年，而今捧檄转依然。綵衣舞后情偏剧，绛帐开来鬓尚玄。漫道竹林誇二阮，即教芹舍兆三鳣。韩山峍屼堪千古，姓字还同北斗悬。
兖州守王巽梧年丈招饮嘉禾堂
作者：韩日缵
朝代：明

一别鸳行叹索居，兹来领郡意何如。孤樽一夕萍踪合，万井三年菜色舒。绩配西京循吏传，地仍东鲁圣人居。携尊野醉非无事，省稼行春尽可书。
入都门
作者：韩日缵
朝代：明

十月梅花别故山，艳阳迟景入燕关。两朝弓剑孤臣泪，万里风霜羁客颜。玉阙喜瞻红日近，金门敢谓岁星还。明朝去听华清漏，咫尺彤云合自攀。
八月菊
作者：韩日缵
朝代：明

可是陶潜宅，偏于秋色宜。才当八月节，已值菊花时。嫩蕊人犹讶，轻香蝶未知。霜华浑不染，任尔自含姿。
六长林丈偕犹子姬命至自秣陵枉诗为赠赋谢一律
作者：韩日缵
朝代：明

轩轩韶举美仍都，负笈行游亦壮图。燕子矶头江月净，粤王台畔岭云孤。君来喜共阿戎语，我见频将小友呼。倒屣不妨时问字，门前三径未荒芜。
再过明府兄山居
作者：韩日缵
朝代：明

桃花源里白云乡，石磴风林趁晚凉。庭树若为留美荫，池莲何意送幽香。鹡鸰戏浦欢相语，鸿雁乘秋故作行。新酿几回同潦倒，秫苗今又似人长。
冬日杂咏
作者：韩日缵
朝代：明

侍直金闺暇，芸编恣讨寻。吟邀仙掌月，佩接禁城阴。砌竹寒犹韵，檐花雪屡侵。班联青汉上，不负白云心。本是烟霞客，回翔翰墨林。疏棂穷碧篆，爽气澹幽襟。散帙看云起，弹冠笑陆沈。矢音徒有顾，潦倒愧朝簪。起草青藜閤，承恩白玉除。开樽山入幌，散帙鸟窥书。胜友清言惬，閒情世法疏。过从常卜夜，潇洒意何如。俗远风尘隔，门閒雪色欺。仙曹元寂寞，微尚讵磷淄。金掌朝看爽，铜瓶夜结澌。翛翛双白鹤，来啄玉阶墀。雅性从书僻，孱躯赖药扶。文章堪覆瓿，身世似为瓠。鹤影阶前月，茶烟竹下厨。敲门时有客，半是督诗逋。呜珂枫禁切，视草玉阶青。冷署从萧散，玄心豁杳冥。琴樽因雪胜，齿颊为诗馨。休沐长无事，双扉镇日扃。禁苑琼章秘，天厨法酝传。风云真忝窃，岁月坐空捐。索米仍尸素，翻经拟尚玄。平生迂僻意，与我自周旋。簿领元无分，良朋雅尚敦。帙侵芸幌冷，衣惹御炉温。对雪怜芳岁，看云过别轩。朝回山日暮，稚子喜迎门。官暇懒偏宜，芸窗落照移。未能抛绂绶，且复叹栖迟。客况青藜在，乡心白雁知。诛茅曾四百，惭负岭云期。游子他乡梦，孤灯对短檠。乞身曾上疏，噬指已频惊。冉冉浮沈外，悠悠去住情。主恩犹未报，不是厌承明。
冬日杂咏·其一
作者：韩日缵
朝代：明

侍直金闺暇，芸编恣讨寻。吟邀仙掌月，佩接禁城阴。砌竹寒犹韵，檐花雪屡侵。班联青汉上，不负白云心。
冬日杂咏·其七
作者：韩日缵
朝代：明

禁苑琼章秘，天厨法酝传。风云真忝窃，岁月坐空捐。索米仍尸素，翻经拟尚玄。平生迂僻意，与我自周旋。
冬日杂咏·其三
作者：韩日缵
朝代：明

起草青藜閤，承恩白玉除。开樽山入幌，散帙鸟窥书。胜友清言惬，閒情世法疏。过从常卜夜，潇洒意何如。
冬日杂咏·其九
作者：韩日缵
朝代：明

官暇懒偏宜，芸窗落照移。未能抛绂绶，且复叹栖迟。客况青藜在，乡心白雁知。诛茅曾四百，惭负岭云期。
冬日杂咏·其二
作者：韩日缵
朝代：明

本是烟霞客，回翔翰墨林。疏棂穷碧篆，爽气澹幽襟。散帙看云起，弹冠笑陆沈。矢音徒有顾，潦倒愧朝簪。
冬日杂咏·其五
作者：韩日缵
朝代：明

雅性从书僻，孱躯赖药扶。文章堪覆瓿，身世似为瓠。鹤影阶前月，茶烟竹下厨。敲门时有客，半是督诗逋。
冬日杂咏·其八
作者：韩日缵
朝代：明

簿领元无分，良朋雅尚敦。帙侵芸幌冷，衣惹御炉温。对雪怜芳岁，看云过别轩。朝回山日暮，稚子喜迎门。
冬日杂咏·其六
作者：韩日缵
朝代：明

呜珂枫禁切，视草玉阶青。冷署从萧散，玄心豁杳冥。琴樽因雪胜，齿颊为诗馨。休沐长无事，双扉镇日扃。
冬日杂咏·其十
作者：韩日缵
朝代：明

游子他乡梦，孤灯对短檠。乞身曾上疏，噬指已频惊。冉冉浮沈外，悠悠去住情。主恩犹未报，不是厌承明。
冬日杂咏·其四
作者：韩日缵
朝代：明

俗远风尘隔，门閒雪色欺。仙曹元寂寞，微尚讵磷淄。金掌朝看爽，铜瓶夜结澌。翛翛双白鹤，来啄玉阶墀。
出山
作者：韩日缵
朝代：明

一卧罗浮空复春，风尘犹自促征轮。宦情敢拟潘同拙，生计何妨宪是贫。万里任从嘲小草，一官那复问前薪。幸逢九五飞龙会，到日长安气色新。林居懒性正相宜，况复高堂鬓似丝。欣际乾坤新定位，敢将丘壑傲清时。阿谁径竹频供笋，无奈庭荆故恋枝。欲去踌躇千万绪，深情惟有白云知。
出山·其一
作者：韩日缵
朝代：明

一卧罗浮空复春，风尘犹自促征轮。宦情敢拟潘同拙，生计何妨宪是贫。万里任从嘲小草，一官那复问前薪。幸逢九五飞龙会，到日长安气色新。
出山·其二
作者：韩日缵
朝代：明

林居懒性正相宜，况复高堂鬓似丝。欣际乾坤新定位，敢将丘壑傲清时。阿谁径竹频供笋，无奈庭荆故恋枝。欲去踌躇千万绪，深情惟有白云知。
刘母曹夫人从夫任之滇舟次武昌金口驿群鹬冠袭之语逼母母惧不免投江死令子铨部君疏闻赐棹楔旌焉夫人有子三人伯季皆举孝廉仲即铨部也
作者：韩日缵
朝代：明

若有人兮汉之滨，纫兰蕙兮折芳馨。遭险屯兮昼晦暝，猿秋啾兮狖夜鸣。誓九死兮捐所生，水横波兮魂冥冥。烈皎日兮薄高旻，乘白鼋兮雌霓旌。要巫咸兮侣湘灵，心悇憛兮何已。清且泚兮湘水，帝宠嘉兮翟珥。赐棹楔兮故里，荐江蓠兮与沅芷。夫人幸有兮美子，千秋百祀兮永不死。
刘秘书年伯抗疏罢归令子水部君旋捧恩纶为寿
作者：韩日缵
朝代：明
体裁：五言排律

蓬阁宣麻日，西垣染翰年。班行接霄汉，官侣是神仙。负弩相如节，绘图郑侠篇。每逢圣主贷，不受贵人怜。汉苑辞簪笔，吴江理钓舡。谢官仍肮脏，于世竟迍邅。岝崿红尘外，支硎青案前。海鸥方浩荡，天马已腾骞。赐锦供莱服，含香捧玳筵。黄苞柑正熟，红缕鲙仍鲜。秫种南山下，尊倾北斗边。燕矶供啸傲，鸠署待留连。芝简承新宠，恩私自九天。
刘秘书年伯抗疏罢归令子水部君旋捧恩纶为寿
作者：韩日缵
朝代：明

蓬阁宣麻日，西垣染翰年。班行接霄汉，官侣是神仙。负弩相如节，绘图郑侠篇。每逢圣主贷，不受贵人怜。汉苑辞簪笔，吴江理钓船。谢官仍肮脏，于世竟迍邅。岝崿红尘外，支硎青案前。海鸥方浩荡，天马已腾骞。赐锦供莱服，含香捧玳筵。黄苞柑正熟，红缕鲙仍鲜。秫种南山下，尊倾北斗边。燕矶供啸傲，鸠署待留连。芝简承新宠，恩私自九天。
刘约我孝廉先刺史莫逆交也余壬子冬之官孝廉觞余江上丁巳返棹孝廉已没兹来墓木拱矣令子宗鲁美秀而文握手道故愀然有感漫成一律
作者：韩日缵
朝代：明

经过宿草感居诸，剑气依然在斗墟。异代已同高士传，十年重访故人庐。里中颂拟庚桑后，架上书传酉穴馀。世业青箱今不忝，相逢触目尽琳琚。
刘觐国观察斋捧便道归省佘买舟相访追欢数日值束装还治匆匆分袂赋此为别
作者：韩日缵
朝代：明

丹禁晴光散晓珂，欣逢六传里中过。新从玉殿沾茎露，暂向珠江问薜萝。子舍空瞻红日远，王程其奈白云何。乘槎此夕浮湘去，无限离情入棹歌。何期穗石揽君袪，野醉郊吟兴未除。剩有凉云随杖屦，乍惊霜霰上头胪。高情衡岳真相匹，清节潇湘定不如。珍重圣朝彝鼎在，碧山吾已赋閒居。
刘觐国观察斋捧便道归省佘买舟相访追欢数日值束装还治匆匆分袂赋此为别·其一
作者：韩日缵
朝代：明

丹禁晴光散晓珂，欣逢六传里中过。新从玉殿沾茎露，暂向珠江问薜萝。子舍空瞻红日远，王程其奈白云何。乘槎此夕浮湘去，无限离情入棹歌。
刘觐国观察斋捧便道归省佘买舟相访追欢数日值束装还治匆匆分袂赋此为别·其二
作者：韩日缵
朝代：明

何期穗石揽君袪，野醉郊吟兴未除。剩有凉云随杖屦，乍惊霜霰上头胪。高情衡岳真相匹，清节潇湘定不如。珍重圣朝彝鼎在，碧山吾已赋閒居。
初入朝面恩恭纪
作者：韩日缵
朝代：明

佳气茏葱碧汉间，九霄鱼钥启晨关。遥遥玉辇传清跸，肃肃金门趁立班。花底鸣环承湛露，殿前簪笔颂南山。鸳鸾旧侣相如待，温树春浓绿可攀。漏转莲花紫极深，西山春霭散鸡林。御沟冻解双流玉，宫柳晴舒半吐金。一命自天明主泽，万年捧日侍臣心。拟将肤发酬恩遇，金马于今未陆沈。
初入朝面恩恭纪·其一
作者：韩日缵
朝代：明

佳气茏葱碧汉间，九霄鱼钥启晨关。遥遥玉辇传清跸，肃肃金门趁立班。花底鸣环承湛露，殿前簪笔颂南山。鸳鸾旧侣相如待，温树春浓绿可攀。
初入朝面恩恭纪·其二
作者：韩日缵
朝代：明

漏转莲花紫极深，西山春霭散鸡林。御沟冻解双流玉，宫柳晴舒半吐金。一命自天明主泽，万年捧日侍臣心。拟将肤发酬恩遇，金马于今未陆沈。
初入翰林言志
作者：韩日缵
朝代：明

束发举明经，卓斝有遐志。三献始见收，橐笔承明地。坟典恣穷讨，曾靡簿书累。况遘明盛时，芳轨俨然示。运甓因惜阴，循墙恐或坠。寂莫葆素心，沈冥晰真义。雏雀宁高翔，乘风聊展翅。章服亦云荣，组脩非其至。三复先民言，毋令衾影愧。
别罗浮
作者：韩日缵
朝代：明

奇峰四百共朝昏，世外缔交独有君。把酒每邀霞岛月，摊书时和铁桥云。烟岩雾壑窗前见，泉籁松音枕上闻。已就菟裘吾且老，故山白发暂相分。
十七夜再集李伯襄楼上
作者：韩日缵
朝代：明

为爱清秋赏，招邀更倚栏。故人殊共此，圆魄未须残。拚醉酬良夜，惊衰怯早寒。楼前移几尺，频起把杯看。不分楼头月，无端三五过。梧凋空玉井，桂濯尚金波。客思当秋倍，豪心对酒多。况逢白社侣，无惜朱颜酡。
十七夜再集李伯襄楼上·其一
作者：韩日缵
朝代：明

为爱清秋赏，招邀更倚栏。故人殊共此，圆魄未须残。拚醉酬良夜，惊衰怯早寒。楼前移几尺，频起把杯看。
十七夜再集李伯襄楼上·其二
作者：韩日缵
朝代：明

不分楼头月，无端三五过。梧凋空玉井，桂濯尚金波。客思当秋倍，豪心对酒多。况逢白社侣，无惜朱颜酡。
十八滩
作者：韩日缵
朝代：明

矶头怪石自嵯峨，飒飒微风晚更和。乍骇怒涛江水立，旋惊棙柁扁舟过。吟魂可敌滩声壮，野兴无如雪浪何。便欲乘流摧鼓棹，夕阳寒渚静无波。风恬才喜一滩过，更问前滩路若何。怒似长鲸频击浪，排如群雁自盘涡。寒汀红树经冬密，烟郭閒云向晚多。旋见安澜初出险，倚蓬聊听榜人歌。
十八滩·其一
作者：韩日缵
朝代：明

矶头怪石自嵯峨，飒飒微风晚更和。乍骇怒涛江水立，旋惊棙柁扁舟过。吟魂可敌滩声壮，野兴无如雪浪何。便欲乘流摧鼓棹，夕阳寒渚静无波。
十八滩·其二
作者：韩日缵
朝代：明

风恬才喜一滩过，更问前滩路若何。怒似长鲸频击浪，排如群雁自盘涡。寒汀红树经冬密，烟郭閒云向晚多。旋见安澜初出险，倚蓬聊听榜人歌。
南安恭闻光宗哀诏有感
作者：韩日缵
朝代：明

午朝方罢拥千官，昼漏沈沈玉几寒。九塞投戈同挟纩，一时铩羽尽弹冠。鼎湖北望遗弓杳，辽左东防故垒残。辛苦平章诸老在，委裘垂拱万年安。玉殿颁来雨露新，梯航九译奉王春。普天共庆讴歌日，四海旋为遏密辰。即位争看新甲子，改元犹是旧庚申。周南此际嗟留滞，虚愧三朝侍从臣。
南安恭闻光宗哀诏有感·其一
作者：韩日缵
朝代：明

午朝方罢拥千官，昼漏沈沈玉几寒。九塞投戈同挟纩，一时铩羽尽弹冠。鼎湖北望遗弓杳，辽左东防故垒残。辛苦平章诸老在，委裘垂拱万年安。
南安恭闻光宗哀诏有感·其二
作者：韩日缵
朝代：明

玉殿颁来雨露新，梯航九译奉王春。普天共庆讴歌日，四海旋为遏密辰。即位争看新甲子，改元犹是旧庚申。周南此际嗟留滞，虚愧三朝侍从臣。
南昌阻雨雪
作者：韩日缵
朝代：明

瞥见前峰失翠屏，半帆疏雨细冥冥。黄涛昼撼滕王阁，积霰寒迷孺子亭。鸥鹭戏汀云影乱，鱼龙吹浪江风腥。严程岁晚仍留滞，夜夜东方问曙星。
原心亭纳凉
作者：韩日缵
朝代：明

空亭昼敞绿阴垂，乘兴披襟自委蛇。积暑顿消疏雨后，微凉忽动晚风时。林开长坐红尘远，境僻閒吟白日迟。总为机忘听转逸，义皇吾亦有遐思。
又次曾大参韵
作者：韩日缵
朝代：明

行行休避五花骢，何处招寻仙子宫。万叠云霞浮槛外，诸天日月转笼中。闻歌似按铜鞮曲，挥麈如披阆苑风。漫向罗浮誇吏隐，看山犹自贵游同。
又次王侍御韵
作者：韩日缵
朝代：明

一柱擎天障海东，凭栏四望郁隆嵷。神仙楼阁虚无里，闽越山川指顾中。浪起鱼龙喧霹雳，天清岛屿散艨艟。炎埃净洗尘氛尽，渔唱樵歌乐事同。
双鹤
作者：韩日缵
朝代：明

尝读浮邱石室文，胎仙变化气氤氲。慈恩塔里曾题句，阿阁巢中亦并群。九转丹成鸣中律，千龄翮就举翔云。双飞隔雾相呼切，缥缈蓬山路不分。仙质来从十二城，接翅联翩戏太清。自隔蓬瀛思旧侣，但逢云水称閒情。意慵不羡承轩宠，卧稳宁惊滴露声。竹下松间栖亦得，抟扶莫问九霄程。徘徊阶下去仍还，清响遥传碧落间。曾伴裴公栖紫阁，更从处士放孤山。风标玉立凝霜洁，朱顶砂明映日斑。刷羽非无霄汉意，幽情但爱主人閒。昂藏风格自翩翩，万里三山不记年。雪翅喜从莎径舞，霜衣偏向月阶鲜。音调玉轸如相叶，影入朱袍更可怜。仙骨肯为人近玩，直须跨去步轻烟。
双鹤·其一
作者：韩日缵
朝代：明

尝读浮邱石室文，胎仙变化气氤氲。慈恩塔里曾题句，阿阁巢中亦并群。九转丹成鸣中律，千龄翮就举翔云。双飞隔雾相呼切，缥缈蓬山路不分。
双鹤·其三
作者：韩日缵
朝代：明

徘徊阶下去仍还，清响遥传碧落间。曾伴裴公栖紫阁，更从处士放孤山。风标玉立凝霜洁，朱顶砂明映日斑。刷羽非无霄汉意，幽情但爱主人閒。
双鹤·其二
作者：韩日缵
朝代：明

仙质来从十二城，接翅联翩戏太清。自隔蓬瀛思旧侣，但逢云水称閒情。意慵不羡承轩宠，卧稳宁惊滴露声。竹下松间栖亦得，抟扶莫问九霄程。
双鹤·其四
作者：韩日缵
朝代：明

昂藏风格自翩翩，万里三山不记年。雪翅喜从莎径舞，霜衣偏向月阶鲜。音调玉轸如相叶，影入朱袍更可怜。仙骨肯为人近玩，直须跨去步轻烟。
古梅
作者：韩日缵
朝代：明

疏条偃蹇一花开，曾否欧公手自栽。雪压故枝仍欲竞，天留素干故难摧。几经开落人空老，历尽荣枯劫未灰。却厌罗浮频入梦，醉深且卧树边苔。
同卢虹仲出都至彭城登云龙山
作者：韩日缵
朝代：明

秋思炎蒸郁未开，客途聊复一登台。亭依翠岫中天出，槛俯黄河撼地来。向晚烟云频拂席，近人星斗故临杯。漠陵楚壁俱尘土，尔我那堪不醉回。
周文恪公祠堂
作者：韩日缵
朝代：明

遥瞻棹楔暮云横，屈指词林几盛名。出自朝端称大老，没从乡里祠先生。道昭筵几千秋重，典协蘋蘩百代情。最喜庭前多雨露，森森玉树正敷荣。
和林士济移居诗用陶韵
作者：韩日缵
朝代：明

閒居寡俗鞅，时过杨子宅。问奇恣玄搜，把酒或竟夕。已谢尘嚣累，颇为楮墨役。岂无素心人，卜居未煖席。庭树多清阴，蛩响顿非昔。遘兹物候殊，凉飙已析析。元亮千秋韵，曾有移居诗。逸响嗣坡公，而君复和之。移居白鹤观，动我故乡思。竹柏影参差，翛翛明月时。月明藻荇横，清斋还若兹。似吾两人閒，坡公不我欺。
和林士济移居诗用陶韵·其一
作者：韩日缵
朝代：明

閒居寡俗鞅，时过杨子宅。问奇恣玄搜，把酒或竟夕。已谢尘嚣累，颇为楮墨役。岂无素心人，卜居未煖席。庭树多清阴，蛩响顿非昔。遘兹物候殊，凉飙已析析。
和林士济移居诗用陶韵·其二
作者：韩日缵
朝代：明

元亮千秋韵，曾有移居诗。逸响嗣坡公，而君复和之。移居白鹤观，动我故乡思。竹柏影参差，翛翛明月时。月明藻荇横，清斋还若兹。似吾两人閒，坡公不我欺。
和罗仙翁韵
作者：韩日缵
朝代：明

早断尘缘我丧吾，金梯飞步有修途。卧云自草二山记，洗砚亲摹五岳图。挥手虹旌宁是幻，托身石火信为愚。骖鸾驷鹤清霄外，看尽沧桑眼不枯。
和黄倬星先生元日早朝
作者：韩日缵
朝代：明

端居圣主正垂衣，接佩千官向紫微。露掌亭亭承晓直，龙楼冉冉似烟非。喜陪笔札同词苑，共沐恩光集禁闱。染翰祇今惭报称，万年舜日始朝晖。
咏伯兄园中梅花十韵
作者：韩日缵
朝代：明

岂是花源里，承春节候偏。寒光千树合，消息一枝传。素艳明斜日，轻香淡晚烟。不烦春雪妒，每荷冻醪怜。嫩蕊风犹护，疏条月与妍。摘来疑是玉，飘处不成茵。静爱薰书卷，欢宜匝几筵。远芬来翠羽，高韵入鸾笺。逸藻推何逊，新诗愧惠连。欲将梅萼句，聊和棣华篇。
咏史张良
作者：韩日缵
朝代：明

才略自神授，报韩意何雄。圮下著姱节，沙中靡完功。汉业展群策，三杰勋孰隆。辟谷厌薄禄，识卓藏良弓。臣节矢靡他，主泽保令终。出处谅有为，黄鹄翔曾风。
咏槐示儿辈
作者：韩日缵
朝代：明

绿槐手植间脩篁，欲待成阴故列行。讲业曾依博士市，诒谋应念晋公堂。但于叶候空偷荫，直待花来始著忙。敢望庭前皆玉树，清时莫遣负年芳。
喜何闇然京闱得隽
作者：韩日缵
朝代：明

抱玉终须售，连城价自饶。忆当三献后，已是廿年遥。文章淹岁月，姓字傍云霄。扑地香尘满，秋风马欲骄。下榻他乡夕，论文尔转豪。风尘双逸足，湖海一绨袍。迹自罗浮远，名悬碣石高。无穷今昔意，且为醉香醪。
喜何闇然京闱得隽·其一
作者：韩日缵
朝代：明

抱玉终须售，连城价自饶。忆当三献后，已是廿年遥。文章淹岁月，姓字傍云霄。扑地香尘满，秋风马欲骄。
喜何闇然京闱得隽·其二
作者：韩日缵
朝代：明

下榻他乡夕，论文尔转豪。风尘双逸足，湖海一绨袍。迹自罗浮远，名悬碣石高。无穷今昔意，且为醉香醪。
喜陈茹连国子迁南宪幕
作者：韩日缵
朝代：明

莫道栖迟滞一官，飞腾意气喜相看。谭经尚拥皋比座，执法旋峨獬豸冠。璧水已成三鳝兆，台霜还带一毡寒。雁行忽断清秋后，南北差池惜羽翰。
壬子之岁余襄先君大事启吾游君实主卜焉倏忽九霜君来重访感岁月之如驰伤风木之不待赋赠一律情见乎词
作者：韩日缵
朝代：明

烟霞随分亦閒忙，荷芰为衣荔作裳。济胜只凭青竹杖，怀人重问白云乡。山川见尔委情状，风木愁予摧肺肠。欲向西郊寻往迹，松楸黯黯带斜阳。
壬戌夏五予承乏乐安王封使会秦藩陈乞非例礼臣执争抗累十疏至新历已颁旧封未遣幸上意转圜于圣节前获奉俞音廷遣就道恭纪
作者：韩日缵
朝代：明

御历新颁岁欲徂，分茅四国望仍孤。空烦补牍臣为咈，喜见从绳帝曰都。日下无彊申祝颂，殿中有制已传呼。近臣此际辞供奉，带砺衔将玉诏敷。趁班五夜候晨扃，分遣行占使者星。会向彤庭亲授节，且于讲幄辍横经。回天幸赖惟诸老，捧日从兹远御屏。欣值呼嵩来禹服，共瞻止辇祝尧龄。
壬戌夏五予承乏乐安王封使会秦藩陈乞非例礼臣执争抗累十疏至新历已颁旧封未遣幸上意转圜于圣节前获奉俞音廷遣就道恭纪·其一
作者：韩日缵
朝代：明

御历新颁岁欲徂，分茅四国望仍孤。空烦补牍臣为咈，喜见从绳帝曰都。日下无彊申祝颂，殿中有制已传呼。近臣此际辞供奉，带砺衔将玉诏敷。
壬戌夏五予承乏乐安王封使会秦藩陈乞非例礼臣执争抗累十疏至新历已颁旧封未遣幸上意转圜于圣节前获奉俞音廷遣就道恭纪·其二
作者：韩日缵
朝代：明

趁班五夜候晨扃，分遣行占使者星。会向彤庭亲授节，且于讲幄辍横经。回天幸赖惟诸老，捧日从兹远御屏。欣值呼嵩来禹服，共瞻止辇祝尧龄。
壬戌除夕与赵裕子客署守岁
作者：韩日缵
朝代：明

艺苑当年尔擅名。他乡就我此宵情。曾辞粤徼八千里，不受秦关十五城。柏叶满斟消客况，兰缸共对数归程。星河耿耿檐楹外，欲待春还坐到明。
夏五黄元卿招同韩孟郁邓伯乔赵裕子饮渌水草堂
作者：韩日缵
朝代：明

径辟炎氛隔，亭馀水木清。求羊宁我辈，浮蚁为君倾。倒景千林出，迎风一榻轻。须拚十日饮，才惬数年情。
夏日从大父参知伯兄明府仲兄孝廉江上宴集
作者：韩日缵
朝代：明

閒居倦时燠，乐宴俯清川。云物多异状，水石有馀妍。夕涨吞樵径，遥浦度村烟。宾筵匪他人，骨肉相周旋。我祖拥雄藩，义问著来宣。勒碑漳水底，镌德峨眉巅。伯兄蔚名彦，逸气吟芳荃。有美花县宰，兼操萟圃权。仲兄璠玙姿，抱朴含贞坚。献赋待金门，郢歌时复传。欣余纂花胤，朴遫亦骈肩。清时赐休沐，归卧云窗眠。灵根敷美荫，华萼郁相鲜。金樽湛新醪，文义细与研。进篑终为山，念之心悠然。徘徊烟波夕，青冥迥远天。幽抱复显豁，何以谢潺湲。
夏日园居
作者：韩日缵
朝代：明

埃郁炎天露叶乾，风檐淡寂独凭栏。一园水竹堪长往，万室干戈喜暂安。野簌今烹林笋嫩，天厨旧赐蔗浆寒。北窗自拟羲皇上，卧对山云入画看。绿树阴浓径未荒，郁蒸炎夏景初长。骊峰旭日含朝彩，象岭归云起夕凉。幽鸟窥帘留逸韵，荷花隔浦送幽香。葛衫筠簟寻常有，稳卧茅斋不拟忙。莫惜春归乐事稀，夏来端不让芳菲。嫩黄岸柳新添黛，浅绿庭榴已赐绯。种得蒲葵裁作扇，采将荷芰缉为衣。高车自昔多忧畏，为向园中早息机。飕飕风雨竹间声，亭午高楼暑亦清。衣湿尚留蕉叶气，冠欹一任箨皮轻。爱閒尽日看山坐，乘醉有时绕径行。移得胡床依石畔，英英几处白云生。涨后新晴积翠堆，群峰面面送青来。披襟正喜南薰入，欹枕偏宜北户开。莫遣柳眠留作荫，侦将竹醉好移栽。林间岸帻消閒日，问字谁能破绿苔。居然城韨亦孤村，万壑千峰独掩门。长有山云侵砚席，不妨野客对琴尊。鸟啼蝉聒翻嫌闹，草是花非细与论。荷锸荒畦应阅遍，露葵已老竹生孙。
夏日园居·其一
作者：韩日缵
朝代：明

埃郁炎天露叶乾，风檐淡寂独凭栏。一园水竹堪长往，万室干戈喜暂安。野簌今烹林笋嫩，天厨旧赐蔗浆寒。北窗自拟羲皇上，卧对山云入画看。
夏日园居·其三
作者：韩日缵
朝代：明

莫惜春归乐事稀，夏来端不让芳菲。嫩黄岸柳新添黛，浅绿庭榴已赐绯。种得蒲葵裁作扇，采将荷芰缉为衣。高车自昔多忧畏，为向园中早息机。
夏日园居·其二
作者：韩日缵
朝代：明

绿树阴浓径未荒，郁蒸炎夏景初长。骊峰旭日含朝彩，象岭归云起夕凉。幽鸟窥帘留逸韵，荷花隔浦送幽香。葛衫筠簟寻常有，稳卧茅斋不拟忙。
夏日园居·其五
作者：韩日缵
朝代：明

涨后新晴积翠堆，群峰面面送青来。披襟正喜南薰入，欹枕偏宜北户开。莫遣柳眠留作荫，侦将竹醉好移栽。林间岸帻消閒日，问字谁能破绿苔。
夏日园居·其六
作者：韩日缵
朝代：明

居然城韨亦孤村，万壑千峰独掩门。长有山云侵砚席，不妨野客对琴尊。鸟啼蝉聒翻嫌闹，草是花非细与论。荷锸荒畦应阅遍，露葵已老竹生孙。
夏日园居·其四
作者：韩日缵
朝代：明

飕飕风雨竹间声，亭午高楼暑亦清。衣湿尚留蕉叶气，冠欹一任箨皮轻。爱閒尽日看山坐，乘醉有时绕径行。移得胡床依石畔，英英几处白云生。
夏日园居为冯源明先生寿其太夫人·其一
作者：韩日缵
朝代：明
体裁：古风

有鸟来翩翩，一雄复一雌。超栖邈区宇，游戏集芳池。胡然中道乖，羽翼忽参差。雄飞去不返，雌鸣一何悲。薄命讵足惜，稚子当谁依。何时凌风翔，跳踯青桐枝。
夏日斋居
作者：韩日缵
朝代：明

有鸟喈喈鸣，朱夏倏已半。六气转微阴，薰风振柔干。祀典严北郊，齐心集东观。地肃寂无哗，冲默神萧散。高柏贮清荫，庭葵纷以烂。汉畤报礼成，甘泉惭染翰。
夏日王虞石侍御招同曾元鲁大参镇海楼宴集即席分韵
作者：韩日缵
朝代：明

几载天南挹惠风，千秋玄赏竟谁同。自公暇日诗偏丽，与客登楼兴不穷。翠浪当筵浮绿蚁，白云拂槛系花骢。干旄过处儿童舞，喜见祥乌绕碧丛。
夏日閒居
作者：韩日缵
朝代：明

三夏倏已半，烦蒸候正浊。穷巷未寂寥，茅檐荫脩竹。阶药晚风披，园葵朝雨足。荷花守故红，庭草缀新绿。北窗横古今，披对销炎燠。囊留杜甫钱，瓶贮渊明粟。晚食亦自佳，安用粱与肉。安步有馀适，何必华其毂。悟澹将遣虑，屡空讵违俗。趁凉选树阴，微尚空缅邈。悠然见羲皇，庶以惬幽独。
大店驿时轮蹄络绎邮吏多逋感而赋此
作者：韩日缵
朝代：明

荒墟村市远，门巷半榛芜。但讶高轩过，宁知我马瘏。追呼一何怒，喘息未全苏。中使传仍急，天边尺一符。亦知罢困甚，其奈客程何。未遂单骑去，居然拥传过。村墟新杞棘，帝里旧山河。目击萧条状，餐钱愧已多。
大店驿时轮蹄络绎邮吏多逋感而赋此·其一
作者：韩日缵
朝代：明

荒墟村市远，门巷半榛芜。但讶高轩过，宁知我马瘏。追呼一何怒，喘息未全苏。中使传仍急，天边尺一符。
大店驿时轮蹄络绎邮吏多逋感而赋此·其二
作者：韩日缵
朝代：明

亦知罢困甚，其奈客程何。未遂单骑去，居然拥传过。村墟新杞棘，帝里旧山河。目击萧条状，餐钱愧已多。
夫子手植桧
作者：韩日缵
朝代：明

梁木讵云坏，而今一桧垂。灵根真不死，神理永如斯。纵有秦灰焰，还依鲁壁滋。所钦遗泽在，犹似手栽时。
夹沟道中
作者：韩日缵
朝代：明

迢迢烟莽路，村落几家馀。山鸟迎征盖，溪云上客裾。松声风里度，柳眼雪中舒。把耜谁家妇，蒿莱半不除。
奉和马时良元日早朝次韵
作者：韩日缵
朝代：明

□□□□□初消，正日祥风应早朝。曙色曈昽双□□，晨光缥缈五云遥。繁珂接响趋丹禁，广乐清□□紫霄。放直缓从花底散，上林莺暖欲迁乔。□□辞腊冻全消，绛阙晴光护早朝。日转春王仙掌丽，星临晓仗漏声遥。常参鹓侣趋三陛，弥望龙光隔九霄。试煖条风新献节，阳和应已遍夭乔。
奉和马时良元日早朝次韵·其一
作者：韩日缵
朝代：明

□□□□□初消，正日祥风应早朝。曙色曈昽双□□，晨光缥缈五云遥。繁珂接响趋丹禁，广乐清□□紫霄。放直缓从花底散，上林莺暖欲迁乔。
奉和马时良元日早朝次韵·其二
作者：韩日缵
朝代：明

□□辞腊冻全消，绛阙晴光护早朝。日转春王仙掌丽，星临晓仗漏声遥。常参鹓侣趋三陛，弥望龙光隔九霄。试煖条风新献节，阳和应已遍夭乔。
姬命侄拉同社林六长至自秣陵赋此志喜
作者：韩日缵
朝代：明

几年侨寓凤凰台，献赋依然被放回。痴叔未廑明主问，同人喜共阿玄来。棹移燕子矶头月，装带庾公岭上梅。镇日柴门无剥啄，凭君一为破莓苔。
姬命侄送双白鹤兼五言近体四律赋谢一章
作者：韩日缵
朝代：明

忽遗双鹤草堂前，玩鹤兼吟送鹤篇。警露飏时沧海阔，在阴鸣处九天传。未看刷羽凌霄汉，且听流声入管弦。鸡树凤池应待汝，繇来仙种自芝田。
孔家龙道中
作者：韩日缵
朝代：明

献岁王正月，寻春楚四郊。柳芽舒旧缕，梅蕊吐新苞。岳气衡庐接，寒流汉沔交。阳和今已遍，林鸟亦啁啁。
孔封君
作者：韩日缵
朝代：明

先生昂藏海鹤姿，家傍长房石墨池。丹经绿帙启真词，鍊形服饵紫桂枝。句曲金门玉板墀，参天兰桂纷葳蕤。阶前玉树谁白眉，有客天禄夜燃藜。宫锦襕斑彩服嬉，金茎一勺甘如饴。沆瀣还添四蕊卮，排烟夭矫欢相持。朝游帝阙暮江篱，骑乘云气驾虬螭。天门郁蔼乐无期，顾纡阳辔日东驰。
孔封君
作者：韩日缵
朝代：明
体裁：古风

先生昂藏海鹤姿，家傍长房石墨池。丹经绿帙启真词，鍊形服饵紫桂枝。句曲金门玉板墀，参天兰桂纷葳蕤。阶前玉树谁白眉，有客天禄夜燃藜。宫锦襕斑彩服嬉，金茎一勺甘如饴。沆瀣还添四蕊卮，排烟夭矫欢相持。朝游帝阙暮江蓠，骑乘云气驾虬螭。天门郁蔼乐无期，顾纡阳辔日东驰。
孙太守招饮醉翁亭因掇拾欧公记中语奉赠一律
作者：韩日缵
朝代：明

两峰水落石粼粼，路转峰回客到频。日照林霏禽鸟乐，云归野榻簌殽陈。溪山尔作环滁长，伛偻余惭太守宾。宴罢颓然人影乱，醉翁多恐是前身。
孝兼兄水亭夜酌四首用马时良扇头韵
作者：韩日缵
朝代：明

诛茆新辟境，折简促鸣驺。依水真成胜，凭轩即当游。榕阴移短榻，莲渚系轻舟。一室堪遐眺，岚光傍席浮。庭芳交晚色，池草媚春容。烟羃应迷竹，涛来欲听松。溪云深此夕，水榭飒如冬。杯酒宁嫌数，乘閒即过从。雁行时逐队，鸥社喜相亲。瓶荐榴花剧，樽开竹叶新。百年同逆旅，数日迭为宾。愁见三春莫，觥筹莫厌频。林木居然异，琴尊复此游。月华临近沼，天翠隔前丘。胜会凭诗畅，良宵拚醉酬。新荷才贴水，蔟蔟复悠悠。
孝兼兄水亭夜酌四首用马时良扇头韵·其一
作者：韩日缵
朝代：明

诛茆新辟境，折简促鸣驺。依水真成胜，凭轩即当游。榕阴移短榻，莲渚系轻舟。一室堪遐眺，岚光傍席浮。
孝兼兄水亭夜酌四首用马时良扇头韵·其三
作者：韩日缵
朝代：明

雁行时逐队，鸥社喜相亲。瓶荐榴花剧，樽开竹叶新。百年同逆旅，数日迭为宾。愁见三春莫，觥筹莫厌频。
孝兼兄水亭夜酌四首用马时良扇头韵·其二
作者：韩日缵
朝代：明

庭芳交晚色，池草媚春容。烟羃应迷竹，涛来欲听松。溪云深此夕，水榭飒如冬。杯酒宁嫌数，乘閒即过从。
孝兼兄水亭夜酌四首用马时良扇头韵·其四
作者：韩日缵
朝代：明

林木居然异，琴尊复此游。月华临近沼，天翠隔前丘。胜会凭诗畅，良宵拚醉酬。新荷才贴水，蔟蔟复悠悠。
孝廉兄拉匡云上人住汤泉别业枉诗见怀次韵奉答
作者：韩日缵
朝代：明

热水寺前古径深，携僧探胜几窥临。主人杖策饶佳思，禅客观潮演妙音。门对青岩双树迥，阶移短榻白云侵。羡兄出郭少尘事，顾与东篱坐绿阴。
孟郁兄偕陈参戎帅兵平山东妖贼赋此以壮其行
作者：韩日缵
朝代：明

献赋仍牢落，胡为复此行。雄文真宰妒，华发壮心惊。感遇甘投笔，忧时欲请缨。分庭丞相府，借箸贰师营。那惜秦貂敝，翻誇汉帜明。鳣堂辞问字，虎帐待谭兵。六月歌常服，千山迓去旌。抒怀呼鲁酒，密语合齐衡。箭或传书至，檄知倚马成。词锋堪却敌，诗草足长城。妙算从天下，妖氛计日平。掀髯称烈士，白面故书生。不信繻终弃，还云砚可耕。但留孤剑在，风雨匣中鸣。
孤山雪霁
作者：韩日缵
朝代：明

昔有林处士，云卧孤山里。叠巘阁层云，湖水清且泚。眷言欣芳躅，触雪步遗址。高树缀琼枝，阴岩覆素芷。久翳俄复晴，长天瑩如水。清风朗山壑，澄空迥万里。近瞩祛尘虑，远视荡秽滓。伊人不可作，于兹契玄理。
孤山雪霁
作者：韩日缵
朝代：明
体裁：古风

昔有林处士，云卧孤山里。叠巘阁层云，湖水清且泚。眷言欣芳躅，触雪步遗址。高树缀琼枝，阴岩覆素芷。久翳俄复晴，长天莹如水。清风朗山壑，澄空迥万里。近瞩祛尘虑，远视荡秽滓。伊人不可作，于兹契玄理。
孤山雪霁
作者：韩日缵
朝代：明

湖光雪初霁，林壑霭新晴。瘦鹤梅边影，疏松涧底声。寻僧到野寺，看竹过山楹。此景真清绝，殊深流览情。曾踏孤山雪，言探处士梅。今从图里见，似向宅边开。枝濯光逾净，花明香暗来。云间双白鹤，何处却飞回。
孤山雪霁·其一
作者：韩日缵
朝代：明

湖光雪初霁，林壑霭新晴。瘦鹤梅边影，疏松涧底声。寻僧到野寺，看竹过山楹。此景真清绝，殊深流览情。
孤山雪霁·其二
作者：韩日缵
朝代：明

曾踏孤山雪，言探处士梅。今从图里见，似向宅边开。枝濯光逾净，花明香暗来。云间双白鹤，何处却飞回。
宋惟四招同胡虞卿陈治甫曾文卿暨家仲游禺峡新辟诸胜因酌清音楼
作者：韩日缵
朝代：明

拂云扫石入巑岏，一径高低万壑盘。胜地逢君欣再辟，芳樽今夕且为欢。山如惜别青相向，瀑似留人溅不寒。同调清游兹最惬，他时梦到也难拚。
宋明经授易彭城有道士也其门人祀之索赠一章
作者：韩日缵
朝代：明

伊人振芳躅，恰是郑公乡。古籍频供枕，寒茅颇映堂。饔飧资弟子，卦象契羲皇。门下传经者，谁窥赐也墙。
宝林寺
作者：韩日缵
朝代：明

朝出西郊门，暮宿维摩室。矫步抗危磴，延心仰圆极。灵津濯芳襟，幽岫启慧曰。学道安四禅，为儒恧三立。玄鬓倏已华，逝波匪尔及。落蘤满嘉林，樛树罗琼实。顾得素心人，栖峙凝静嘿。暂尔縳尘缨，终当荷蓑笠。
客有以河豚皮灯献者为赋一律
作者：韩日缵
朝代：明

擎出枯鱼吐紫氛，天成不用镂鱼文。烟光喷处如惊浪，火树衔时欲映云。染鼎曾闻堪一死，烧缸尚见点千纹。龙灯鹤燄纷相竞，春色撩人酒半醺。
寄余士翘
作者：韩日缵
朝代：明

故人千里隔风烟，每到相思辄惘然。惆怅蠹篇凉雨夜，缄题雁字菊花天。瓮头绿醑同谁卧，台上黄金独尔怜。献赋长杨应不远，北帆翘首榻常悬。
寄内
作者：韩日缵
朝代：明

辞家别袂染秋霜，幸及鹓行贺履长。朝罢谁檠青玉案，梦馀自到白云乡。光分太乙怜孤映，赐出天厨忆共尝。慈净夙因真愧若，爇檀夜夜礼空王。乍出青山侍玉除，退朝便欲叹归与。箧中残帙尘应积，沥脚荒田计已疏。有妇不烦亲井臼，课儿慎勿掷居诸。向平婚嫁频萦念，仗尔慈帏代拮据。童沐新恩赐翟褕，香车仍滞碧山隅。皈依净土良为得，跋涉皇途竟未俱。愿遍大千思作佛，年过五十始称姑。客怀望切含饴信，直待将雏集帝梧。
寄内·其一
作者：韩日缵
朝代：明

辞家别袂染秋霜，幸及鹓行贺履长。朝罢谁檠青玉案，梦馀自到白云乡。光分太乙怜孤映，赐出天厨忆共尝。慈净夙因真愧若，爇檀夜夜礼空王。
寄内·其三
作者：韩日缵
朝代：明

童沐新恩赐翟褕，香车仍滞碧山隅。皈依净土良为得，跋涉皇途竟未俱。愿遍大千思作佛，年过五十始称姑。客怀望切含饴信，直待将雏集帝梧。
寄内·其二
作者：韩日缵
朝代：明

乍出青山侍玉除，退朝便欲叹归与。箧中残帙尘应积，沥脚荒田计已疏。有妇不烦亲井臼，课儿慎勿掷居诸。向平婚嫁频萦念，仗尔慈帏代拮据。
寄家书
作者：韩日缵
朝代：明

空椷数行字，凭君寄所亲。一官频岁月，万里讯松筠。疏拙难逢世，文章岂救贫。故园风景好，愧是未归人。
寄寿曾璇石六十时任南户部
作者：韩日缵
朝代：明

紫垣朝夕列鹓行，南极祥分北斗光。视草独私天雨露，伏蒲曾补帝衣裳。持筹报国心仍壮，执戟为郎鬓未苍。遥忆初筵将进酒，寿杯还共圣恩长。葭灰吹律动初阳，寿酒新开汉殿旁。钟阜祥烟来几席，燕矶明月引壶觞。梅花早绽罗浮玉，竹叶寒倾上苑香。故国有人遥献祝，岭云溪雨忆相将。
寄寿曾璇石六十时任南户部·其一
作者：韩日缵
朝代：明

紫垣朝夕列鹓行，南极祥分北斗光。视草独私天雨露，伏蒲曾补帝衣裳。持筹报国心仍壮，执戟为郎鬓未苍。遥忆初筵将进酒，寿杯还共圣恩长。
寄寿曾璇石六十时任南户部·其二
作者：韩日缵
朝代：明

葭灰吹律动初阳，寿酒新开汉殿旁。钟阜祥烟来几席，燕矶明月引壶觞。梅花早绽罗浮玉，竹叶寒倾上苑香。故国有人遥献祝，岭云溪雨忆相将。
寄嵩少兄
作者：韩日缵
朝代：明

去年秋日别，伤秋别意盈。白日每易徂，秋风复凄清。兄归卧苫庐，我留愧承明。承明亦何为，载笔靡所营。陆沈类东方，渴病似长卿。苫庐泪欲枯，哀悴由中情。双鹤鸣左侧，紫芝茁前楹。感此增郁纡，缅怀涕交缨。所欣姜伯淮，同被共遗荣。
寄怀阳曲梁明府
作者：韩日缵
朝代：明

千里书传问友生，西风相忆望盈盈。公馀自爱方山绕，政就人歌晋水清。在昔茧丝非国计，今来竹马见民情。知君文事兼兵略，从此胡尘远汉城。
寄李斗野中丞
作者：韩日缵
朝代：明

逍遥岩上几崚嶒，历险攀跻老境能。山水一区幽筑好，西南半壁拥旄曾。身经五帝冠初挂，家有玄孙膝可凭。对酒不妨呼野叟，篝车共说岁年登。辞镇归来意转酣，秀眉徵寿更毵毵。精神比鹤应还健，世局如棋已熟谙。细辨蝇书临月砌，閒携鸠杖破山岚。独馀忧国心犹热，群盗干戈思不堪。
寄李斗野中丞·其一
作者：韩日缵
朝代：明

逍遥岩上几崚嶒，历险攀跻老境能。山水一区幽筑好，西南半壁拥旄曾。身经五帝冠初挂，家有玄孙膝可凭。对酒不妨呼野叟，篝车共说岁年登。
寄李斗野中丞·其二
作者：韩日缵
朝代：明

辞镇归来意转酣，秀眉徵寿更毵毵。精神比鹤应还健，世局如棋已熟谙。细辨蝇书临月砌，閒携鸠杖破山岚。独馀忧国心犹热，群盗干戈思不堪。
寄梁石楼明府
作者：韩日缵
朝代：明

为问石楼老，楼居近若何。社开双梵古，歌出五噫多。世路怜浮梗，生涯羡碧萝。秋来篱菊好，相忆滞鸣珂。
寄王宝坻
作者：韩日缵
朝代：明

茂宰声名遍海涯，上林奏赋忆同时。共传买犊民俱化，不待投巫俗已移。琴动庭前无剩牍，尊开雪后有新诗。白云亲舍休回首，问字吾时侍绛帷。
寄罗使君
作者：韩日缵
朝代：明

去年冬仲庐山曲，忽谩相逢旅思催。暂索梅花聊对酒，那堪岁暮共登台。行春五马今将遍，落月空梁梦却回。况是同年复同调，风流真忆使君才。
寄苏桐柏
作者：韩日缵
朝代：明

别来寥落竟如何，生计年年老薜萝。载酒谁怜三径寂，拥书孰与百城多。吟窗月色横珠浦，禁殿秋风满御河。苦忆故人还故国，归心犹自滞鸣珂。
寄郭荆麓
作者：韩日缵
朝代：明

去年今日别，把酒梅花冈。隔岁一书至，停云思渺茫。藉兰临涧曲，吹笛醉花傍。烟雨春江夜，同谁对举觞。尚忆春留赏，冯栏看牡丹。东风三月暮，细雨一花寒。草色迷遥浦，江声泻急湍。追欢又何日，相与话更阑。
寄郭荆麓·其一
作者：韩日缵
朝代：明

去年今日别，把酒梅花冈。隔岁一书至，停云思渺茫。藉兰临涧曲，吹笛醉花傍。烟雨春江夜，同谁对举觞。
寄郭荆麓·其二
作者：韩日缵
朝代：明

尚忆春留赏，冯栏看牡丹。东风三月暮，细雨一花寒。草色迷遥浦，江声泻急湍。追欢又何日，相与话更阑。
寄陈章阁老师
作者：韩日缵
朝代：明

十载栖迟侍禁垣，谭经当日忆环门。沿溪秾李空成荫，止棘青蝇只自喧。岂有浮云能蔽日，却怜道远易销魂。东风回首长安近，召对还应奏至尊。
寄青崿兄
作者：韩日缵
朝代：明

我从故园来，兄自帝乡去。停棹淮水阴，欢晤一何遽。望望忽超远，脉脉不得语。入室茵帷尘，言笑竟谁与。况乃北堂悲，惨惨伤荼茹。鸡骨空支床，挥涕催百虑。伊馀嗟留滞，执戟惭非据。每忆连床夜，耿耿常至曙。四鸟元比翼，何由总飞翥。叹息先民言，三荆悦同处。
寄题导舆洞为李若回别业盖取潘黄门板舆奉母之义乃兄中丞所命
作者：韩日缵
朝代：明

园亭开胜地，扫径奉慈颜。树背萱长茂，池前草已斑。捧舆过竹下，调膳出花间。水石留连处，相将带月还。半榻烟云拥，千峰爽气攒。顾将青嶂色，长奉北堂欢。绕径时生笋，循陔更采兰。中丞同献寿，为弟尔应难。
寄题导舆洞为李若回别业盖取潘黄门板舆奉母之义乃兄中丞所命·其一
作者：韩日缵
朝代：明

园亭开胜地，扫径奉慈颜。树背萱长茂，池前草已斑。捧舆过竹下，调膳出花间。水石留连处，相将带月还。
寄题导舆洞为李若回别业盖取潘黄门板舆奉母之义乃兄中丞所命·其二
作者：韩日缵
朝代：明

半榻烟云拥，千峰爽气攒。顾将青嶂色，长奉北堂欢。绕径时生笋，循陔更采兰。中丞同献寿，为弟尔应难。
寄题林六长吸江楼
作者：韩日缵
朝代：明

浮家非水似舟居，凭槛澄江澹碧虚。时有远帆来几席，分明隔浦见樵渔。窗中山色能深浅，波底云光亦卷舒。有客到门閒剥啄，多应跨鹤与骑鱼。
寄马北海使君
作者：韩日缵
朝代：明

九河寻故道，遥望陈公堤。使君有佳政，名与古人齐。黄鸟下厅事，飞乌匝树啼。因风裁数字，临发转凄凄。
寄高日观太守
作者：韩日缵
朝代：明

御屏当日记循良，廿载归来鬓未苍。五岭常为诗社长，三朝今见丈人行。烟霞漫自耽幽壑，姓字时闻入建章。早晚除书徵穗石，为君且换芰荷裳。
寄黄逢一
作者：韩日缵
朝代：明

故人不可见，偃息故山阴。忽枉新诗至，欣闻正始音。琴书千里隔，羁病一生侵。屈指当年事，幽盟许重寻。一自仙即去，何时续胜游。鹏图息天末，鸡骨卧林丘。对此他乡月，悲君故国秋。支床无已过，圣主或遗忧。
寄黄逢一·其一
作者：韩日缵
朝代：明

故人不可见，偃息故山阴。忽枉新诗至，欣闻正始音。琴书千里隔，羁病一生侵。屈指当年事，幽盟许重寻。
寄黄逢一·其二
作者：韩日缵
朝代：明

一自仙即去，何时续胜游。鹏图息天末，鸡骨卧林丘。对此他乡月，悲君故国秋。支床无已过，圣主或遗忧。
对菊
作者：韩日缵
朝代：明

病馀辜负菊花杯，淡蕊疏枝独自开。疑殿秋光还竞丽，莫教霜早便相催。萧森景物萸为伴，阒寂门庭蝶不来。遥忆故园堪采日，东篱谁到破莓苔。
对雪
作者：韩日缵
朝代：明

为爱飞花色，凄风漫捲帘。阁云昏冉冉，庭树冻纤纤。历乱从铺径，颠狂故扑檐。微醺当莫景，映彩入书签。
对雪
作者：韩日缵
朝代：明

禁殿才颁祈雪诏，忽看瑞雪入檐赊。压来竹坞枝枝玉，飞入芸窗字字花。夜色映签还对帙，涛声试火自倾茶。閒来预拟丰年颂，愿续繇庚与黍华。
对雪
作者：韩日缵
朝代：明

霭霭阴云簇，霏霏瑞雪浓。飘霙纷六出，集霰庆三农。被野琼为圃，因岩玉作峰。压枝低冻竹，缀叶舞欹松。透幌馀光映，铺阶积素封。沙明翻似月，梅落尚凌冬。室浅风偏劲，茵寒晚自重。拥炉销朔气，煮茗助清供。飒沓琴书冷，严凝研席慵。濡毫惭谢客，披氅学王恭。访戴门仍键，寻稽径有踪。兴来须我友，尊酒莫辞从。
寿云间杨太母
作者：韩日缵
朝代：明

九峰霞起半天赤，俯瞰吴淞平如席。峰前琪树发葱菁，琼干标云三百尺。遥见仙人彩云中，雾袖星冠照日红。手握金茎花似蝶，餐馀玉蕊色还童。金茎玉蕊何馥郁，萼华竞奏琅璈曲。剪綵为衣几样斑，裁云作鬓无穷绿。绿鬓双鬟白羽裳，蛇蛛的□黄金光。露浓仙掌珠盘荐，秋入璇宫烟月香。□□瑶姬檠秘册，宝箓天书不可识。鸾殿频传五色□，翠庭久注长生籍。须臾阿母驾飞骈，朱葩云□凌青冥。汉宫缥缈来青鸟，应为金门有岁星。
寿傅封君
作者：韩日缵
朝代：明

曾见埋轮出汉畿，云霄玉树故依依。嵩山紫气通仙仗，帝里祥光接少微。杯时蚁浮金掌液，阶前豸舞老莱衣。漫言七十人生少，池上蟠桃日正晖。
寿大参王父舟中
作者：韩日缵
朝代：明

精神龙马喜相矜，况值天中爽气凝。綵借西川江是锦，樽开北海酒如渑。未论鹤发千年算，且醉渔矶半夜灯。圣主赐环知不远，蒲轮遥下五云层。
寿年嫂曾恭人七十又一
作者：韩日缵
朝代：明

帘庭昼永乐依然，寿酒新开白玉筵。雨露九霄天锡诰，春秋七帙海添年。膝边兰桂和丸后，柱下风霜举案前。宝婺腾辉今正朗，仍如法曜彩相鲜。
寿张瀛海尊公
作者：韩日缵
朝代：明

夔龙班里忝追陪，扶侍荣看拥传回。凤诏旧颁云五色，芝函新简日常开。遥瞻赐杖分藜照，旋舞斑衣借锦裁。纶阁即今推世美，少微含曜映中台。
寿张翁
作者：韩日缵
朝代：明

老去扶藜弄白云，朝朝山麓又江濆。机忘自缔鸥凫社，兴遣閒呼麋鹿群。节近中和花正簇，筵开浮碇酒初醺。眼前蔗境看莱舞，龙剑精光动斗文。
寿某封君
作者：韩日缵
朝代：明

五岭标奇甸，含弘发地灵。泔山开锦里，沧海荡重溟。积庆璿源浚，垂芳奕叶馨。青云传世业，黄发想仪刑。花映衣裳古，芝凝眉鬓青。斑斓莱子服，茁秀谢家庭。五彩宫云丽，三葩仙露泠。碧山看凤跱，宝树借椿荧。盘结千年实，阶翻八叶蓂。南山图寿域，北斗贯文星。帝座祥光绕，天门瑞霭零。繇来金马客，大隐在朝廷。
寿欧子建六十初度时方应试棘围
作者：韩日缵
朝代：明

才名七步竟谁伦，一领青衫几十春。揽镜不妨宁作我，掺觚那肯不惊人。少年逐队豪仍在，白杜同盟迹未陈。我已倦游君始壮，风云会见起潜鳞。
寿诗
作者：韩日缵
朝代：明

燕喜堂开泖水边，金风长拂婺光悬。绣衣彩带台乌影，绿发筹添海鹤年。芝简新颁云五色，蟠桃初熟岁三千。好将北斗檠仙露，况值黄花簇绮筵。
寿诗
作者：韩日缵
朝代：明

紫诰淋漓御墨香，仙郎黼黻有辉光。戏将綵服还宫锦，携得金茎荐寿觞。赤水珠胎南海曲，罗浮丹穴白云乡。岁星漫尔栖金马，洞口桃花正未央。
寿邓玄度母
作者：韩日缵
朝代：明

遥传西母阆风居，频捧泥封出禁除。夕省昔分仙掌露，朝餐曾进武昌鱼。镜中鬓发霜堪似，阶下儿孙玉不如。咫尺麻姑峰顶月，骖鸾驷鹤坐相于。
寿阮母
作者：韩日缵
朝代：明

天竺岧峣挡太虚，仙灵窟宅接华胥。千年桃实垂垂熟，此日萱花宛宛舒。燕市浊醪击筑后，西湖明月倚门馀。悬知槐里行归觐，舞有斑衣馔有鱼。
寿陈行人大父
作者：韩日缵
朝代：明

春花美满惬春眠，忽有泥金上国传。儒苑人推众父父，棋枰君觉自仙仙。青箱几世占诒厥，玉树盈阶尚蔚然。我欲访君归计就，德星应聚穗城边。公车早见二难偕，老骥仍淹苜蓿斋。尔子已看三世似，阿翁应戏若儿佳。书来天际人人羡，意惬庭阶事事谐。无事茹芝兼煮石，眼前鲍葛是同侪。
寿陈行人大父·其一
作者：韩日缵
朝代：明

春花美满惬春眠，忽有泥金上国传。儒苑人推众父父，棋枰君觉自仙仙。青箱几世占诒厥，玉树盈阶尚蔚然。我欲访君归计就，德星应聚穗城边。
寿陈行人大父·其二
作者：韩日缵
朝代：明

公车早见二难偕，老骥仍淹苜蓿斋。尔子已看三世似，阿翁应戏若儿佳。书来天际人人羡，意惬庭阶事事谐。无事茹芝兼煮石，眼前鲍葛是同侪。
寿黄年伯
作者：韩日缵
朝代：明

芝简疏荣日，霞觞介寿年。质行仍石奋，经术羡韦贤。射策承清问，翻书侍细旃。实堪材作楫，复有笔如椽。石室紬良史，罗浮窟列仙。棘津登八十，桃实迥三千。槛倚花明砌，泥香燕拂筵。觥凝金掌露，□惹御炉烟。老境真熙洽，人间俨偓佺。明珠媚赤水，灵鹤下青田。世谊通家旧，班行接席联。瞻云同伫望，醴酒阻周旋。天外宣麻宠，江干负弩先。客程归雁后，家庆授衣前。几杖恩私渥，长安在日边。
寿龙太守兼贺举第八子时端午前二日
作者：韩日缵
朝代：明

燕石生申日，鹅城借寇年。政成清似水，赋就丽生烟。业出龚黄右，情于竹素偏。噩鱼随檄徙，□犬抱花眠。谳牍心逾痌，翻经腹自便。当车扶白鹿，解佩买青犉。棠茇敷新荫，蓬弧启后贤。八龙原有种，五马竟高骞。椿树枝初茁，蒲觞节共传。露桃明绮席，山鸟杂薰弦。家结长生缕，人歌乐只篇。竞携田父酝，倘许醉阶前。
将母途中
作者：韩日缵
朝代：明

捧檄情无限，慈闱六十强。征途频日月，衰境怯风霜。笋绕村篱下，乌啼驿舍傍。黄河鱼正美，且荐老亲尝。值此严寒候，板舆时自将。星檐调夕膳，月砌促晨装。问寝重绵薄，分甘野簌香。候人将进酒，先著老莱裳。
将母途中·其一
作者：韩日缵
朝代：明

捧檄情无限，慈闱六十强。征途频日月，衰境怯风霜。笋绕村篱下，乌啼驿舍傍。黄河鱼正美，且荐老亲尝。
将母途中·其二
作者：韩日缵
朝代：明

值此严寒候，板舆时自将。星檐调夕膳，月砌促晨装。问寝重绵薄，分甘野簌香。候人将进酒，先著老莱裳。
小岁日行从
作者：韩日缵
朝代：明

冢家爆竹物华殷，客子驱驰不暂閒。道远八千逢小岁，年过四十有衰颜。颂椒辞腊情偏懒，踏草探春兴未悭。节煖故园花信早，王程何日问刀环。
山东驿中
作者：韩日缵
朝代：明

前年济上氛祲起，鸿雁哀鸣渡淮水。淮水东流不复还，故乡门巷生荆杞。君王诏出未央宫，逃亡尽照光明中。太仓缗钱十六万，御史新乘碧玉骢。今年山东旱仍剧，六月不雨炎威赫。何草不黄人不将，路入齐东土尤赤。为问流移归不归，秋气飒飒黄尘飞。毒霾翻风白日动，螟蝗鼓翼天蔽亏。雨师田祖竟何许，捕蝗蝗集纷如雨。野老白言富□翁，往年粟米忧红腐。资粮尽饱螟蝗腹，儿女满□空环堵。有儿索饭啼门东，有女含饥事丝缕。西邻卖男更鬻女，饥年那得守乡土。我行炎酷遍荒□，东蒸扶桑干欲枯。驱车历尽逃亡屋，安得一上监门图。餐钱空愧守津吏，与奴脱粟马青刍。
左方伯王公洪崖招饮七星岩赋谢
作者：韩日缵
朝代：明

棨戟遥临拂翠苔，岧峣石室傍云开。碧溪似向天河泻，曲磴疑从斗柄回。锦树倚岩初蔽芾，繁星倒景正昭回。郊吟野醉皆堪纪，争觏旬宣召伯来。
己巳秋病剧友人袁次立文士也兼攻医每药余辄中病病幸获瘳赋此志谢
作者：韩日缵
朝代：明

一病几逾月，濒危独仗君。枯羸资药力，意气借兰芬。深洞六微理，还兼七发文。吾哀嗟日暮，犹得藉馀醺。
庚申元日试笔
作者：韩日缵
朝代：明

我从休沐后，献岁已更三。簪绂心偏远，斓斑态转憨。导舆时藉草，绕膝或分柑。采采兰堪撷，循陔每自南。腊残已掷旧，朝旭喜呈新。自觉春归好，那惊岁去频。条风宽酒力，软节畅花神。彩仗烟霄上，沈情郁未申。
庚申元日试笔·其一
作者：韩日缵
朝代：明

我从休沐后，献岁已更三。簪绂心偏远，斓斑态转憨。导舆时藉草，绕膝或分柑。采采兰堪撷，循陔每自南。
庚申元日试笔·其二
作者：韩日缵
朝代：明

腊残已掷旧，朝旭喜呈新。自觉春归好，那惊岁去频。条风宽酒力，软节畅花神。彩仗烟霄上，沈情郁未申。
庚申除夕与胡虞卿唐其引家弟德仲德安守岁
作者：韩日缵
朝代：明

诘旦欣传御历新，山城兹夕且停轮。岁时风俗非吾土，柏酒兰灯自故人。剩有隔年枝上雪，潜移半夜坐中春。天涯相对难成寐，想像鸳班集紫宸。
度岭见残梅
作者：韩日缵
朝代：明

梅关几度过，此度值花时。疑待将归客，能留未落枝。虽无春雪伴，长有岭云滋。数朵深相惜，宁教玉笛吹。
庭竹
作者：韩日缵
朝代：明

数茎茁庭除，新丛日渐抽。疏枝才解箨，清韵亦飂飂。似佐琴书静，还添枕簟幽。檀栾中不碍，素干节复脩。谁能知此君，颇爱王子猷。把臂欣入林，傲诞非所求。愿言保岁寒，坚贞以长留。
张孟奇先生种梅庾岭寻畴昔之盟也余癸酉出山载之而往因为赋别
作者：韩日缵
朝代：明

香魂处处吐芳清，独遣花神事远征。月下何年曾入梦，岭头此日尚寻盟。一时宗老应无辈，予载风流得擅名。问我归期堪索笑，花前绿醑许同倾。
张孟奇太守余士翘何邦藻二明府谢绍程车君远二茂才携酒过二馀堂即席赋谢
作者：韩日缵
朝代：明

炎天雨后涨新澜，佳客携尊月欲团。投辖几人兰佩合，绕梁一曲酒杯宽。清言共拟占星聚，斗伎还堪卜夜看。河朔兴酣犹未惬，更邀明日尽馀欢。
徐爱伯都阃斋捧还贵竹
作者：韩日缵
朝代：明

罗施高拥伏波营，新捧瑶函祝圣明。云簇鹓班金鉴展，露浓仙掌玉盘清。九霄天乐锵双佩，万里夷歌迓去旌。漫说仲苗今跋扈，已从阙下请长缨。
得家信
作者：韩日缵
朝代：明

隔岁无书讯，时常作越吟。遥传一赤素，真比万黄金。丛菊他乡泪，维桑子舍心。栖迟归未得，怅望碧山岑。
德安元日试笔
作者：韩日缵
朝代：明

昨夜春回楚水偏，垆峰袅袅自生烟。万方冠带瞻虞日，九道江流纪禹年。彩仗云霄贪想像，山城风雪何连绵。便呼婪尾消寒色，醉眼春光仍四筵。
德安道中大雪
作者：韩日缵
朝代：明

征路难逢霁，侵晨踏雪来。有田皆种玉，无树不成梅。疲马冲泥怯，饥乌阻冻回。风霜良已厉，款语劳舆台。霏霏寒絮色，平野入空冥。鸟道皆成素，虬松独露青。溪边迷鹭影，云际失峰形。借问庐山道，褰帷且暂停。
德安道中大雪·其一
作者：韩日缵
朝代：明

征路难逢霁，侵晨踏雪来。有田皆种玉，无树不成梅。疲马冲泥怯，饥乌阻冻回。风霜良已厉，款语劳舆台。
德安道中大雪·其二
作者：韩日缵
朝代：明

霏霏寒絮色，平野入空冥。鸟道皆成素，虬松独露青。溪边迷鹭影，云际失峰形。借问庐山道，褰帷且暂停。
惬今斋
作者：韩日缵
朝代：明

偶读曲江句，览分诚惬今。献纳惭明主，溪山卧旧林。杜门无一事，拥膝自长吟。幽独生虚白，悠然见远岑。
懒
作者：韩日缵
朝代：明

自哂懒成癖，幽栖独结茅。酒钱贫亦得，诗兴病来抛。白日少尘事，青云谢故交。扶藜随所往，月色在松梢。
戊午中秋明府兄携诸侄省试枉诗见怀次韵奉答
作者：韩日缵
朝代：明

诗魔酒态各凌竞，几度山堂卧古藤。忽忆连床常听雨，那堪今夕独篝灯。琐闱岭表风云异，佳节珠江水月澄。遥望少年鏖战处，翩翩小谢亦凭陵。
成靖之予告余亦将南赋此为别
作者：韩日缵
朝代：明

銮坡时既启，环佩接清响。碧篆秘虫文，搜奇探象罔。怀抱陈古今，耳目多异赏。绮檐夏云尽，花砖秋日上。游子惜秋晚，怀归意独往。怀归亦何为，三径蓬蒿长。与子顾同车，故园恣偃仰。离会成须臾，山川增恍惘。眷念德音遐，怅然忆畴曩。
扈从圣驾耕籍侍宴恭纪
作者：韩日缵
朝代：明

乘春开帝籍，载耜重民天。翠幰笼初日，金舆驾瑞烟。农祥初覛土，平秩事祈年。肃镳临禹甸，秉瓒荐皇虔。一垡迎阳气，三推遍甫田。公卿班迩陌，袯襫竟遐阡。民物情咸若，艰难意宛然。躬耕仪后稷，籍亩鉴周宣。地肃青坛静，林芳缥轭悬。省功供御事，飨醴列芳筵。兽舞参干羽，禽声和管弦。天颜觇悦豫，春色倍便妍。勿论横汾乐，应赓在镐篇。还将补助意，陈说衮旒前。
振衣亭
作者：韩日缵
朝代：明

独上乾坤一草亭，振衣千仞入穷冥。仰空长啸真孤绝，只有天垂四面青。
挽刘约我孝廉
作者：韩日缵
朝代：明

龙文干象纬，豹隐谢天阍。怀玉非遭刖，诛茅自避喧。声名传谷口，车辙满夷门。过酒聊供客，带经时灌园。琴书兴不薄，丘壑道常尊。高谊千秋失，通家两世存。交情惟竹素，被服狎兰荪。短棹春同倚，寒檠夜对言。萍从章水散，星竟少微昏。久别犹萦梦，初闻欲怆魂。音容还几席，文史但儿孙。旧砌芝方茂，新阡草已繁。树明留故剑，尘暗怆游轩。万里生刍泪，经年渍絮樽。那堪重到日，江路听清猿。
挽张见平侍御
作者：韩日缵
朝代：明

当日辽阳始破围，传来雨涕不堪挥。埋轮斧钺灵犹在，揽辔江山事已非。臣节清霜留汗史，主恩湛露下彤扉。招魂不必歌哀些，待缚奴儿奏凯归。
捉月亭
作者：韩日缵
朝代：明

荒亭高倚白云堆，槛外风涛入坐来。万古仍悬波底月，祇今谁是谪仙才。天留采石供汤沐，地拥三江佐举杯。莫怪石尤羁客舫，为公端合再低回。
放榜
作者：韩日缵
朝代：明

郁葱佳气望龙津，仙榜标名雨泽新。姓字金填传万里，文章玉剖压千人。天閒骏入宁凭市，上苑花明若为春。尚忆当年腾翥意，马蹄绮陌扑香尘。
新城道中
作者：韩日缵
朝代：明

长安瑞霭望逾新，袅袅垂杨苦泥人。簪笏行将依日月，襜帷犹复走风尘。芳郊霞气多成彩，驿路山花并作春。闻道崇贤今辟馆，说经谁解夺重茵。
新淦道中晚眺
作者：韩日缵
朝代：明

金川晚望客情迷，匡庐之东玉笥西。山待云归青渐隐，树经霜后锦初齐。旱馀中野蜚鸿集，乱后荒郊虎豹蹄。四野村烟浑欲暝，喜看新月照前蹊。
方医士母
作者：韩日缵
朝代：明

数世青囊在，宁知母也劬。藁砧中道弃，岁月一生孤。茹蘖心偏苦，和丸眼欲枯。承欢今有子，托业似淳于。
施羽王以书附乃弟卫幕枉讯兼闻其迁南司业赋此却寄
作者：韩日缵
朝代：明

十载联翩白玉除，故人千里怅离居。莺声尚忆宫中树，雁字遥传岭外书。我自榕溪休沐后，君从璧水拜恩初。列槐市上横经地，不羡风流六代馀。
早秋闻蝉
作者：韩日缵
朝代：明

閒庭雨过逗新凉，忽听鸣蝉送夕阳。哀咽入云音更迥，回声绕树韵偏长。西风几处临芳榭，秋色依然在野塘。徙倚感时添旅况，夜来清梦又家乡。
明府兄招同余士翘看梅适见园橘累累啖之甚美
作者：韩日缵
朝代：明

为访花神过草堂，痴看凝立屡回肠。酒怜嫩蕊杯逾数，吟倚繁条句亦香。入鼎羹梅还有待，亚枝霜橘摘先尝。东风寒艳应须惜，留付园中醉几场。
明府兄示至日书怀诗次韵奉和
作者：韩日缵
朝代：明

园林昨夜动初阳，生意冲寒却不妨。台上彩云差可望，山中閒日倍添长。梅枝乍吐花迎笑，棣萼相将酒欲狂。回忆玉坛祠太乙，螭头银管几回肠。闭关此日惜微阳，趺坐端居正不妨。共说骚风堪卜岁，曾闻献履为迎长。早梅偷腊惊初放，寒柳临风未许狂。独有桃花源水动，涓涓鼓吹助诗肠。
明府兄示至日书怀诗次韵奉和·其一
作者：韩日缵
朝代：明

园林昨夜动初阳，生意冲寒却不妨。台上彩云差可望，山中閒日倍添长。梅枝乍吐花迎笑，棣萼相将酒欲狂。回忆玉坛祠太乙，螭头银管几回肠。
明府兄示至日书怀诗次韵奉和·其二
作者：韩日缵
朝代：明

闭关此日惜微阳，趺坐端居正不妨。共说骚风堪卜岁，曾闻献履为迎长。早梅偷腊惊初放，寒柳临风未许狂。独有桃花源水动，涓涓鼓吹助诗肠。
明月行
作者：韩日缵
朝代：明

长安八月天宇清，西山日落佳气生。纤云尽敛尘不起，团圆明月悬高城。城头一望长空碧，恍若冰壶濯皓魄。南陌烟消万井寒，中衢露冷千门白。星河耿耿正流辉，夜静风高雁不飞。滴残玉漏更偏永，何处砧声自捣衣。绣幕齐褰珠帘起，家家台榭秋如水。最是中宵急管弦，尽属侯门与戚里。纷纷急管与青丝，何似清辉对玉墀。御沟波上光来往，鸡树枝头影合离。花砖几见月华上，天禄閒吟应共赏。此夕金茎出汉宫，月光还照仙人掌。
明辽警有感
作者：韩日缵
朝代：明

金元交恶羽书迟，辽海曾闻一镞遗。可是和亲通宰赛，遂教跋扈起奴儿。阴风飒飒环夷胄，落日萧萧照画旗。愁杀野燐青冢畔，沙场夜哭尽熊罴。夕烽飞箭到长安，百万貔貅立马看。此日君王亲赐剑，一时宿将尽登坛。妖氛已见夷歌合，旗鼓谁教贼胆寒。青海莫留蛇豕在，屡廑拊髀问征鞍。漕输百万尽朝宗，天下军储本自供。岂有呼庚闻虎旅，尚能擐甲卧狼烽。封椿未散金银气，鸣镝徒骄豺虎踪。圣主未忘桑土计，安危须仗大司农。
明辽警有感·其一
作者：韩日缵
朝代：明

金元交恶羽书迟，辽海曾闻一镞遗。可是和亲通宰赛，遂教跋扈起奴儿。阴风飒飒环夷胄，落日萧萧照画旗。愁杀野燐青冢畔，沙场夜哭尽熊罴。
明辽警有感·其三
作者：韩日缵
朝代：明

漕输百万尽朝宗，天下军储本自供。岂有呼庚闻虎旅，尚能擐甲卧狼烽。封椿未散金银气，鸣镝徒骄豺虎踪。圣主未忘桑土计，安危须仗大司农。
明辽警有感·其二
作者：韩日缵
朝代：明

夕烽飞箭到长安，百万貔貅立马看。此日君王亲赐剑，一时宿将尽登坛。妖氛已见夷歌合，旗鼓谁教贼胆寒。青海莫留蛇豕在，屡廑拊髀问征鞍。
春日同成靖之马时良林仕济集徐山人水亭骤雪得浮字
作者：韩日缵
朝代：明

与君日踏红尘陌，几得相携绿水头。合汩峦氛何处堞，空濛树色谁家楼。隔帘细片娟娟净，近酒飞霙故故浮。归骑漫催山日暮，亭前景色若为幽。
春日浔阳迟谢沛霖大行不至
作者：韩日缵
朝代：明

黄鸟悦同响，联翩逐候飞。一颃还一颉，相去竟相依。况值韶光丽，那堪羽翼违。嘤嘤求友意，兼欲趁春晖。
春郊
作者：韩日缵
朝代：明

二月郊行不见梅，东风万里扑人来。雪岩白带馀寒在，夕照红留煖色回。麦陇欲齐连夜茁，柳条未放任春催。阳和上苑应先到，想像林花烂熳开。
晓行
作者：韩日缵
朝代：明

且喜晨装值霁朝，戍楼晓角促征轺。冻含馀雪千门树，寒耿疏星十里桥。已迫腊残乡国远，乍惊霜入鬓华凋。那堪病骨还行役，兰桂山中早欲招。
晚泊鸥潭
作者：韩日缵
朝代：明

偶此泊鸥潭。矶头傍古岩。鸥群閒自戏，潭影净于蓝。远渚晴岚润，孤舟夕照衔。机忘相上下，狎尔羽毵毵。
望九华山雪
作者：韩日缵
朝代：明

雪晴初见日华新，似与灵山托胜因。风定一帆仍自远，云开九子瞥堪亲。梅花偏映莲花色，水气遥分岳气春。玉树晶瑩犹在眼，却令回忆谪仙人。
望九华山雪
作者：韩日缵
朝代：明
体裁：七言律诗

雪晴初见日华新，似与灵山托胜因。风定一帆仍自远，云开九子瞥堪亲。梅花偏映莲花色，水气遥分岳气春。玉树晶莹犹在眼，却令回忆谪仙人。
望天池寺
作者：韩日缵
朝代：明

杳霭天池寺，庐山第几峰。御题丹碣重，荒径紫烟封。鸟没云无迹，僧归雪有踪。不辞屐费齿，惆怅隔林钟。
望峄山
作者：韩日缵
朝代：明

晓行当翠巘，积霭远浮空。派自尼丘接，枝分泰岳雄。秦碑留断碣，禹贡纪孤桐。驻马聊凭望，徘徊意不穷。
望峄山
作者：韩日缵
朝代：明

翠削美容插九天。新晴岚霭复相鲜。苔边断碣馀秦篆，匣里孤桐纪禹年。脉自尼丘遥可接，枝分泰岱曲相连。扪萝便欲穷幽胜，觅句真惭对紫烟。
望飞云
作者：韩日缵
朝代：明

攀跻济胜帐无能，叠嶂回峦翠且层。碧见山腰云欲合，红知海底日初升。洞中丹灶千年火，天半苍崖万岁藤。病骨须烦烟岛鹤，骖乘方许拟同登。
朱仙庙
作者：韩日缵
朝代：明

朱仙水庙白云埋，萧飒松杉雪满阶。汴水至今悲铁骑，翠华千古怨金牌。未论报主身难赎，但道和戎事已乖。异代孤忠还皎日，兴嗟遗迹思无涯。
李伯襄吉士以诗来讯兼订罗浮之约赋此奉答
作者：韩日缵
朝代：明

禁苑同游日，情亲即匪他。风期常自许，雪夜每相过。并榻芸侵幌，联镳柳拂珂。无涯千古意，别后竟如何。君卧碧山庐，予归帝里初。三年怜久客，十亩赋同车。室迩人仍隔，书来岁逼除。喜闻双玉树，云干已扶疏。探奇闻有约，已报罗浮君。日吐晨曦彩，峰留夕霭云。竹皮长似绣，梅蕊正扬芬。善待腾霄侣，来飞掷地文。
李伯襄吉士以诗来讯兼订罗浮之约赋此奉答·其一
作者：韩日缵
朝代：明

禁苑同游日，情亲即匪他。风期常自许，雪夜每相过。并榻芸侵幌，联镳柳拂珂。无涯千古意，别后竟如何。
李伯襄吉士以诗来讯兼订罗浮之约赋此奉答·其三
作者：韩日缵
朝代：明

探奇闻有约，已报罗浮君。日吐晨曦彩，峰留夕霭云。竹皮长似绣，梅蕊正扬芬。善待腾霄侣，来飞掷地文。
李伯襄吉士以诗来讯兼订罗浮之约赋此奉答·其二
作者：韩日缵
朝代：明

君卧碧山庐，予归帝里初。三年怜久客，十亩赋同车。室迩人仍隔，书来岁逼除。喜闻双玉树，云干已扶疏。
李泌
作者：韩日缵
朝代：明

垂髫标奇颖，耻与尘俗侔。羽飞有仙骨，荣名等浮沤。九土忽披攘，布衣赞庙筹。龛暴绩固殊，翼储谟何周。长啸掷金绯，还我五湖舟。出处谅有为，逸轨垂千秋。
林六长过止园夜酌有诗见投次韵奉答
作者：韩日缵
朝代：明

閒日还宜对酒销，荒园扫径喜相邀。花因娱客和烟湿，云为催诗挟雨骄。兴到尚能呼五白，病馀今亦饮三蕉。欣来白社同声侣，丛桂山中不待招。
林封君双寿
作者：韩日缵
朝代：明

三山缥缈郁相望，石笠紫云纷万状。吻海派江□大奇，洪涛漱激卢焦上。香城十里桃花香，金翅□飞起凤凰。雌鸣雄鸣交相应，连翩挟子恣翱翔。承辉袭采何翕赩，鸑簇鹓班俱五色。上绝浮云九□仞，矫矫乘风腾绮翼。爰抚云仪垂玉音，借栖枳□播虞薰。化凫倏向天中起，至止东园集上林。奇葩异卉应无数，金茎一滴芙蓉露。采采三英荐寿筵，借问蟠桃今几度。几度蟠桃几度花，蓝田新种玉生芽。青鸟衔书报王母，安期之枣大如瓜。
桐封之役余与谢沛霖大行共事豫章大行兼程趋事余病羸每独后书引奉讯
作者：韩日缵
朝代：明

寒风方应节，候雁共南翔。夜度湘江月，晨飞荻浦霜。相将欣结阵，每逐不成行。自怯排云力，江天路正长。
梅岭种梅
作者：韩日缵
朝代：明

梅花村里趣装来，欲度梅关不见梅。和靖鹤归香已杳，师雄翠去梦初回。岭头岂有枝堪折，驿使虚传句易裁。丞相祠前栽几树，预期玉蕊雪中开。
梅长公迁山东督学枉诗为别奉答一章
作者：韩日缵
朝代：明

曾忆鸳行侍帝除，英英襟韵更谁如。暂将春雨濡炎地，可奈秋风引使车。五岭棠阴攀卧后，十年兰佩梦魂馀。赐环伫有金门召，已见文星近碧虚。
樊孟泰学宪客死黄梅余过之悽然有感
作者：韩日缵
朝代：明

西泠掩涕读遗编，此日经过更惘然。未到三湘先赋鵩，虚占八桂有衔鳣。曹溪人去传衣地，鲁国经成绝笔年。凄断江天云漠漠，招魂拟续楚骚篇。
樟树阻风
作者：韩日缵
朝代：明

留滞何为水一方，断崖古树郁苍苍。月明江渚寒相媚，气入丰城夜可望。孤棹不妨随去住，石尤底事太颠狂。酒糺拨闷从苛政，且倚兰桡到醉乡。
次日又同虹仲登黄楼
作者：韩日缵
朝代：明

古阁嵯峨百尺危，楼前近俯河之湄。逢人指点坡仙迹，剔藓还看宋代碑。云物清秋供潦倒，风流异世是今兹。同游况属遗庥在，胜事他年仗腊思。
次李伯襄韵赋得明月照积雪
作者：韩日缵
朝代：明

寒光疑欲曙，皎色远浮空。桂濯雰霏后，花明泛滟中。流辉凝砌树，散彩入房栊。处处瑶华满，应迷度塞鸿。澄辉浑似练，点缀尽成花。禁苑琼为圃，关山玉是砂。寒侵光欲湿，漏永影将斜。羡尔阳春调，徒令下里誇。
次李伯襄韵赋得明月照积雪·其一
作者：韩日缵
朝代：明

寒光疑欲曙，皎色远浮空。桂濯雰霏后，花明泛滟中。流辉凝砌树，散彩入房栊。处处瑶华满，应迷度塞鸿。
次李伯襄韵赋得明月照积雪·其二
作者：韩日缵
朝代：明

澄辉浑似练，点缀尽成花。禁苑琼为圃，关山玉是砂。寒侵光欲湿，漏永影将斜。羡尔阳春调，徒令下里誇。
次韵和夏濮山侍御园亭
作者：韩日缵
朝代：明

结庐地近紫宸居，玉室雕窗碧简书。古柏亘连温树密，玄亭宽借御园纾。但将公事朝参了，不遣台倌簿领馀。迟日起看衣襘映，辚辚门巷过轩车。即于闹处成幽胜，岂为忙时废赏心。试看官斋凉似水，不妨翰墨拥成林。兴来搦管呼红友，倦去移床就绿阴。但使清时宽主圣，从君散帙且高吟。虽云日涉能成趣，忆伏青蒲出每迟。北斗阑干焚草候，南薰宛转倚床时。经旬自曝藏书笥，几首人传即事诗。坐爱山容聊拄笏，朝来爽气恰心知。薙草芳亭才数耜，垂萝曲径自何年。衙参放后供长日，鼙鼓喧闻忆远天。坐对烟鬟香共袅，醉摇霜管树还娟。端居亦有时移感，鸟哢莺啼唤柳眠。
次韵和夏濮山侍御园亭·其一
作者：韩日缵
朝代：明

结庐地近紫宸居，玉室雕窗碧简书。古柏亘连温树密，玄亭宽借御园纾。但将公事朝参了，不遣台倌簿领馀。迟日起看衣襘映，辚辚门巷过轩车。
次韵和夏濮山侍御园亭·其三
作者：韩日缵
朝代：明

虽云日涉能成趣，忆伏青蒲出每迟。北斗阑干焚草候，南薰宛转倚床时。经旬自曝藏书笥，几首人传即事诗。坐爱山容聊拄笏，朝来爽气恰心知。
次韵和夏濮山侍御园亭·其二
作者：韩日缵
朝代：明

即于闹处成幽胜，岂为忙时废赏心。试看官斋凉似水，不妨翰墨拥成林。兴来搦管呼红友，倦去移床就绿阴。但使清时宽主圣，从君散帙且高吟。
次韵和夏濮山侍御园亭·其四
作者：韩日缵
朝代：明

薙草芳亭才数耜，垂萝曲径自何年。衙参放后供长日，鼙鼓喧闻忆远天。坐对烟鬟香共袅，醉摇霜管树还娟。端居亦有时移感，鸟哢莺啼唤柳眠。
次韵和王虞石侍御正月十四夜宴集之作
作者：韩日缵
朝代：明

车尘冉冉鼓阗阗，九陌花枝助笑妍。彩笔夜光先绮阁，玉壶春色映璚筵。谁占星聚银屏里，喜借霜威火树前。听罢踏歌元寡和，铁骢归去步非烟。
次韵奉和孙太守脩浚让泉之作
作者：韩日缵
朝代：明

名泉香冽劈云开，六一曾经品第来。再见环滁溅玉液，恍疑合浦返珠胎。久湮岂有山灵閟，乍涌宁关地脉回。异代风流真竞爽，使君元是济川才。
欹湖
作者：韩日缵
朝代：明

何似辋川曲，湖光照薜帷。但令四座映，不碍一隅欹。花落金鳞动，蘋开翠鸟知。垂杨与脩竹，夹岸亦相宜。
正月二日憩双城驿
作者：韩日缵
朝代：明

何来觌面是青山，才入停骖意便閒。驿舍元为车马地，烟岚亦到户庭间。南鸿北燕朝仍暮，腊意春容去复还。诸佛道场苍翠里，菩提无树可能攀。
江上
作者：韩日缵
朝代：明

几日维烟渚，凄凄动客怀。短蓬从雪打，古岸有云埋。天地晴难料，风波性渐谐。江边留亦得，鸥鹭本吾侪。
江右李伯开山人过访夜酌桃花源
作者：韩日缵
朝代：明

休沐园林久息机，君从千里扣岩扉。带将庐岳烟霞色，来问罗浮薜荔衣。佐酒菊英连夜吐，充盘菜甲冒霜肥。花源处处留题遍，倚醉高歌缓缓归。
池馆瑞莲
作者：韩日缵
朝代：明

闻说新荷斗异妆，含红蓄紫绕回塘。日斜分照骈花色，风散同飘并蒂香。不分游鱼翻堕影，生憎戏蝶上高房。奇葩竞艳秋光里，炜烨犹堪殿众芳。
汴梁对雪
作者：韩日缵
朝代：明

道傍树树是瑶华，况复新晴色转嘉。幸自照来梁苑月，若为看去岭头花。调高难拟枚乘赋，兴到聊烹学士茶。不忝我曹仙作吏，琪林步步伴征车。
沤亭
作者：韩日缵
朝代：明

孤亭照空水，宛在水中央。世事沤同幻，幽居日渐长。梅檐堪索笑，兰径自搴芳。倚槛知鱼乐，清漪接藻香。
洗儿
作者：韩日缵
朝代：明

兰汤浴罢彩绷成，檐鹊今朝足噪声。喜至将雏还有曲，痴来舐犊若为情。已拚顽质同而父，试听啼音似阿兄。休沐承欢无底事，高堂几度慰含饧。徐氏昔曾誇二子，卢家今喜又添丁。漫言南海饶明月，不信东方是岁星。兰茁恰当逢小至，桂生谁自许宁馨。愚騃亦有公卿贵，家世相传但一经。
洗儿·其一
作者：韩日缵
朝代：明

兰汤浴罢彩绷成，檐鹊今朝足噪声。喜至将雏还有曲，痴来舐犊若为情。已拚顽质同而父，试听啼音似阿兄。休沐承欢无底事，高堂几度慰含饧。
洗儿·其二
作者：韩日缵
朝代：明

徐氏昔曾誇二子，卢家今喜又添丁。漫言南海饶明月，不信东方是岁星。兰茁恰当逢小至，桂生谁自许宁馨。愚騃亦有公卿贵，家世相传但一经。
洙水桥
作者：韩日缵
朝代：明

千寻松桧肃萧森，洙水回萦古阁阴。分派长流君子泽，寻源还到圣人林。环桥异代频留碣，筑室当年忆治任。一自太牢隆汉祀，泉边几度翠华临。